Selecta in Numeros
ΩΡΙΓΕΝΟΥΣ ΕΚΛΟΓΑΙ ΕΙΣ ΤΟΥΣ ΑΡΙΘΜΟΥΣ.
12.576
Ουδεν πλην εις το μαννα οι οφθαλμοι ημων. Μαν ωνομασθη απο του τους Ἑβραιους
πρωτους θεαμα ξενον ορωντας ειπειν προς αλληλους τηι πα τριωι γλωσσηι, «Μαν,»
τουτεστι, «Τι τουτο;» οπερ ουκ αν ειπον, ει εθος ην, ως τινες των εθνικων φασι, την
φυσιν των τοπων απ' αιωνος τα τοιαυτα φερειν. Και νυν δε ει καταβαινει μνημης
ενεκα μικρον τι. Και ουκετι προσεθεντο. Λειπει, «του προφη τευειν.» Ουκετι, φησι,
προεφητευσαν. Εις απαξ γαρ προφητευουσιν, ινα μη εξισωθωσι Μωσει· αλλ' ως
γνωσθηναι οτι μετειληφασι, και παντες αμα προφη τευουσιν. Ἓν γαρ εν Χριστωι το
Πνευμα, και μια δια παντων η ενεργεια. Και ο λαος ουκ εξηιρεν, εως εκαθαρισθη
Μαριαμ. Ἔμεινε δε η σκηνη επτα ημερας επι τον τοπον εις τιμην Μαριας, ινα μη
τοιαυτη ουσα ακολουθηι. Ἀποστειλον σεαυτωι ανδρας, και τα εξης. Ἀποσταληναι
κελευει τινας, δεικνυς οτι πλησιαζουσι μεν τηι Παλαιστινηι της Αιγυπτου το τοις
Ἑβραιοις ετοιμοτερον παραστησας· και το απιστον εξελεγξας, ταφον μεν την ερημον
απονεμει, οις ο νους απεμεινε σκληρος· θανατος γαρ ασεβων, της εν τωι ζηιν πλα νης
αιρετωτερος. Και επωνομασε Μωυσης τον Αυση υιον Ναυη, Ἰησουν. Ἐπισημαντεον
οτι ο του Ναυη υιος τυπος γεγονε του Χριστου, ος τον οικτιστον λαον πλανωμε νον
ελευθερωσας, εις ουρανον ανηγαγεν· ουκ εις γην εσθιουσαν τους ενοικουντας. Ἦ
μην ουκ οψονται την γην, ην ωμοσα τοις πατρασιν αυτων. Παρατηρητεον οτι των εκ
της γης Αιγυπτου εξελθοντων εισηλθον εις την γην της επαγγελιας τινες· ουδε γαρ ο
Θεος τουτο απηγορευ σεν· αλλα μονους τους εικοστοετεις και επανω των
εξελθοντων εκ γης Αιγυπτου μοσχοποιησαντας ανει λεν εν τηι ερημωι· φειδομενος
συγγενους της νεοτητος αυτοις, οις ο της ζωης χρονος ουπω εικοστοετης ην, και
πολλωι μαλλον τοις βρεφεσι, και παιδιοις, εως της εφηβου ηλικιας. 12.577 Του
αυτου. Τουτο τυπος της αληθειας. «Ἐαν γαρ μη στραφητε και γενησθε ως τα παιδια,
ου μη εισ ελθητε εις την βασιλειαν.» Ἀνελεσθε τα πυρεια τα χαλκα. Ὥσπερ ο χαλκους οφις σημειον της απιστιας αυτων, ουτω και τα πυρεια των περι Κορε και ∆αθαν
και Ἀβειρων πε ριθεμα οντα τωι θυσιαστηριωι. Και τοις υιοις Λευι ιδου δεδωκα παν
επιδεκα τον εν Ἰσραηλ. Εικοτως απονενεμηνται τοις ιερευ σιν αι απαρχαι, επειπερ ου
κληρονομει η Λευι φυ λη, ουδε κληρον λαμβανει ως αι λοιπαι. Τουτο προξενον της
ακτημοσυνης τοις ιερευσιν ο κληρος του τωι θυσιαστηριωι συμμεριζεσθαι. ∆εκατας
εδιδου ο λαος τοις Λευιταις, και οι Λευιται τοις ιερευσιν. Μη εκ της πετρας ταυτης
εξαξομεν υμιν υδωρ; Ὁ Μωυσης, μη δοξασας τον Θεον επι του λαου, εκω λυθη
παρελθειν μετ' αυτου. Ἵνα γαρ μη ον ετιμων ζωντα, εν Θεου θεραπειαις τιμησωσιν
απελθοντα, αφανη τον τοπον [ις. ταφον] πεποιηκεν. Νυν εκλειξει η συναγωγη αυτη
παντας τους κυκλωι ημων. Τουτο παραδειγμα ελαβεν· ωσπερ ο μοσχος εν τωι στοματι
τα χλωρα, ουτω και ο αγιος λαος τοις χειλεσι στρατευομενος εν τοις στομασιν εχει
τα οπλα δια των ευχων. Και τουτο ειδως ο Βα λακ εν τοις προτεροις πολεμοις
εναργως γινομενον, βουλεται και αυτος τοις δια χειλεων οπλοις στρα τευεσθαι· και
καλει τον Βαλααμ τον εχοντα τα οπλα της εναντιας δυναμεως εν τοις χειλεσι τας
αρας. Οι γαρ αγιοι αγγελοι συμπραττουσι τοις δικαιοις εις τα σωτηρια, και αγαθα
εργα, και οι πονηροι δαι μονες τοις ασεβεσιν αμαρτωλοις ανθρωποις εις τα πονηρα
και βλαβερα της σωτηριας των ανθρωπων εργα. Οι μεν γαρ αγιοι στρατευονται
λογοις ευχων, οι δε ασεβεις και αμαρτωλοι λογοις μαγειων. Του αυτου. Και η κατ'
αισθησιν των πραγματων ιστορια μεγαλης ωφελειας πεπληρωται. Ἐκ δε της
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

προκειμενης ιστοριας μανθανομεν πολλα, και οτι εστι στρατευεσθαι λογοις, και
μεγαλα πραγματα οικονομεισθαι, και κατορθουσθαι δια λογων· και οι μεν αγιοι
στρατευονται λογοις ευχων· οι δε ασεβεις λογοις μαγειων. Του αυτου. Ἡ εναντια
δυναμις ουδεποτε ποιει εργον καλον, αλλα παντα χειριστα ενεργει· και οπερ
ενεργησει κακον, ου δυναται αποκαταστησαι εις το βελτιον, ου γαρ εχει ταξιν του
κρειττονος. Τηι δε κρειττονι δυναμει παντα δυνατα. Ὁ γαρ Θεος ημων αλγειν ποιει,
και παλιν αποκαθιστησιν, ενεργησαι δε κακον ουκ εχει· ου γαρ καθ' εξιν μονον,
αλλα και κατ' ουσιαν αγαθος εστιν. Του αυτου. Ἐν τοις ανθρωπινοις εστι τινα και
μαντεια τετελεσμενα, και θυσιαι, και τινα δωρα προσφερομενα τοις δαιμοσιν· ωστε
δια τουτων προσ φερομενων μαντευεσθαι τους βουλομενους. Μαν τεια δε εστιν
εκαστον πραγμα. Ου γαρ αληθης προῤρησις. Και ηλθεν ο Κυριος προς αυτον. Κατα
αληθειαν 12.580 θεια δυναμις παρεγενετο προς Βαλααμ ου κληθεισα υπ' αυτου.
Παρεγενετο ουν, ινα αποτροπιασμον ποιη σηι των καλουμενων υπο του Βαλααμ
δαιμονων, και τας θειας προῤρησεις οικονομησηι. Και ανεστη ο αγγελος του Θεου
ενδιαβαλλειν αυτον επι της οδου. Ὁ ενδιαβαλλων εν τηι οδωι αγγελος τον Βαλααμ,
αρα μη ουτος εστι περι ου ει πεν ο Θεος προς τον Μωυσην οτι «Ἄγγελος μου προ
πορευεται εμπροσθεν υμων διαφυλασσων υμας εν τηι οδωι;» Συμπορευθητι μετα των
ανθρωπων τουτων. Ουκ επετρεψε τωι Βαλααμ ο Θεος απελθειν προς τον Βα λακ·
επειδη δε απελθειν εβουλετο, συγχωρει. Παρ αγγελλει δε αυτωι μονα τα
αποκαλυπτομενα ειπειν· και ο αγγελος δε φανεις και φοβησας τουτο βεβαιοι.
Οικοδομησον μοι επτα βωμους. Ἔστι δε και δια σωματος ετερου εργα γινομενα, και
εν τοις κρειτ τοσι και εν τοις χειροσιν. Οιον ως τα γινομενα εν Αιγυπτωι υπο Μωυση
και Ἀαρων και των επαοιδων. Ἀλλα συγκρινομενη η θεια δυναμις προς την αντι
κειμενην κατα προσωπον των αμφιβαλλοντων, αυτη η θεια δυναμις νικαι ως η
ραβδος Μωυση τας των επαοιδων ραβδους κατεπιεν. Του αυτου. Ειωθει ο Βαλααμ
ταις αυταις θυσιαις θεραπευων προσκαλεισθαι τους δαιμονας. Τοιαυται γαρ αι θυσιαι
ετελουντο εν κοσμωι τοις δαιμοσι. ∆ια τουτο ουν ο Θεος θυσιαις απαιτει τον πρωτον
λαον, ινα δια το προσφερεσθαι τωι Θεωι, καταργηθηι το προσφερεσθαι τοις δαιμοσιν ει
και τα μαλιστα συμ βολα ησαν. Του αυτου. Ἐνανθρωπησας ουν ο Σωτηρ απεστειλε
τους μαθητας αυτου ινα λυσωσι την ονον, τουτεστιν εκ των δεσμων ων εδησεν η
αντικειμενη δυναμις, ο νοητος Βαλααμ· και λυσαντες ηγαγον προς τον Ἰη σουν, και
επιθεντες τηι ονωι τα ιματια, τουτεστι τας αρετας του Ευαγγελιου· και επικαθισας
αυτηι ο Σω τηρ εισηλθεν εις την αγιαν πολιν. Και παρελαβε Βαλακ τον Βαλααμ επι
την κο ρυφην του Φογωρ. Ὑπελαμβανεν ο Βαλακ μεμε τρημενην την τεχνην του
Βαλααμ εν τοις τοποις. ∆ιο παρελαμβανεν αυτον εις την κορυφην του Φογωρ,
οιομενος ισχυειν τον μαγον εκειθεν αρασασθαι τον λαον του Θεου τον Βαλααμ.
Φογωρ δε ερμηνευεται ηδυσμος, η στοματος δερμα, τουτεστιν, ακροτης φιληδονιας,
και νεκροτης λογου. Ἐξ ων επειρατο αρασασθαι τον λαον του Θεου ο Βαλααμ. Του
αυτου. ∆υο εισι κορυφαι, τουτεστιν ακροτατης αρετης και της κακιας· και ο μεν
Μωυσης επι το ακρον της αρετης αναβεβηκεν, ο δε Βαλααμ επι το ακρον της κακιας.
Ουκ επορευθη κατα το ειωθος αυτωι εις συναντησιν τοις οιωνοις. Συμβολον εστιν ο
Βαλααμ ουτος του εκ των εθνων λαου οστις επηκολουθει τοις οιωνοις το προτερον,
γνους δε οτι ακορεστον εστι Κυριωι, ου προσεθετο· αλλα μην και ερμηνευεται
ματαιος 12.581 λαος, υιος δε Βεωρ ερμηνευεται δερματινος. Το μεν ματαιος ην κατα
το προτερον των εθνων, Βεωρ δε του εν ματαιοτητι και εν νεκροτητι κατα το προτερον δηλονοτι. Ἄνθρωπος ο αληθινως ορων. Ἐγω ο ποτε Βαλααμ, ο λαος ο ματαιος,
διανοιξας τους εσω μου οφθαλμους του νοος, και ιδων τον πνευματικον ποτε
Ἰσραηλ, και την κατ' αυτον οικονομιαν, της του αγιου Πνευματος αξιουμαι. Ουχ
αρμοζει τωι ποτε Βαλααμ το, «Φησιν ο ανθρωπος ο αληθινως ορων,» και τα εξης,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

αλλ' αρμοζει τωι νυν Βαλααμ. Ὡς καλοι οι οικοι σου, Ἰακωβ, αι σκηναι σου, Ἰσραηλ.
Το ονομα του Ἰακωβ, ου του ενοικουντος εστιν, αλλα του οικου· το δε του Ἰσραηλ
ονομα, του ενοικουντος εστι· του γαρ σωματικου πραγματος εστι το, Ἰακωβ. Ὡσει
ναπαι σκιαζουσαι. Ναπαι νοηται εισι σκιαζουσαι το εν ωι λογικα εγκαρπα και
κατακομα της πραγματικης αρετης. Παραδεισοι επι ποταμον εισι νοητοι, τοπος εν ωι
λογικα πεφυτευται αρδομενα ητοι τηι θεωριαι των γεγονοτων, η τηι θεωριαι της αγιας
Τριαδος. Του αυτου. Οι εν σκηναις οικουντες, των οδευοντων εισι, και εστιν εξω του
κοσμου τουτου οδος μεγαλη και πολλαι σκηναι. Οι ενοικουντες, ουκ εισι των
οδευοντων, αλλα των ισταμενων. Ὡσει κεδροι παρ' υδατα. Κεδροι εισι νοηται παρ'
υδατα φυεισαι ψυχαι λογικαι αρδομεναι τηι γνωσει της αληθειας. Και κυριευσει
εθνων πολλων. Κυριος εστιν ο εξουσιαστικως προστασσων, δουλος δε ο δουλικως
υπακουων. Κυριος εστιν ο τοις ιδιοις πονοις ονουμενος και τηι κυριοτητι
πεποιωμενος ελευθερος παθους. ∆ουλος εστιν ο εμπαθης και επιδεης του κρειττονος,
και χρηιζων της επιστασιας του ιδιου κυριου. Εισι δε κυριοι πολλοι, μακαριοι δε οι
τον Κυριον ημων Ἰησουν Χριστον εχοντες κυριον. Και υψωθησεται η Γωγ βασιλεια
αυτου. Βασιλεια Γωγ ερμηνευεται δοματα. Κατα μιαν μεν εκδοχην δοματα εστιν αι
δωρεαι του αγιου Πνευματος· κατα δε αλλην, «Ὁ επι του δωματος μη καταβατω εις
την οικιαν αυτου.» Ἔστιν ουν βασιλεια της τοιαυτης εξεως. Ὁ Θεος ωδηγησεν αυτον
εξ Αιγυπτου. Και τον Σωτηρα κατα το, «Ἐξ Αιγυπτου εκαλεσα τον υιον μου,» και τον
Ἰσραηλ. Τον μεν εκβαλλει, τον δε καλει. Του αυτου. Ὁ χρηματισμος, τον Κυριον
ηξειν εις Αιγυπτον, εδηλου την του Σωτηρος ημων Ἰησου Χριστου διακομιδην την
αμα τοις γονευσιν αυτου γενησομενην. Αιγυπτωι δε και ο κοσμος ουτος παραβαλλεται. Ὡς δοξα μονοκερωτος αυτωι. Μονοκερως εστιν 12.584 νοητως ο Χριστος
κατα το συμβεβηκος· εξ ου μονοκεροι πολλοι. Ἀπο γαρ ενος Ἰησου Χριστου πολλοι
μετεσχον ειναι χριστοι. Τινες φασι και τον ελαφον μονοκερον ειναι. Ἔδεται εθνη
των εχθρων αυτου. Περι του Χριστου· εχθρων αυτου εθνη ημεν ποτε ημεις. Ἔδεται
ουν ημας ο Χριστος, η ουσιωδης αρετη νεμομενη ημας, καθα λεγει· «Ἐμον βρωμα
εστι του ποιησαι το θελημα του πεμψαντος με.» Και τα παχη αυτων εκμυελιει. Τοτε,
φησιν, οταν την σαρκικην καταστασιν εις πνευματικην δια της πραγματικης
μεταποιηι. Οι ευλογουντες σε ηυλογηνται. ∆υο προσωπα σημαινει επι τουτοις· εισι δε
των πιστων και απιστων επι του Χριστου. Και μετ' ολιγα· Ἐν τουτοις μεν ουν
ανατετραπται και η των εναντιουμενων του Ἰσραηλ εγχειρησις, και η της μαγειας
κακοτεχνια. Και εβεβηλωθη ο λαος εκπορνευσαι. Ἡ δε γνωμη του πορνευσαι τους
Ἑβραιους και προσκυνησαι τωι Βεελφεγωρ, του μαντεως ην. ∆ιο φησι Μωυσης·
«Αυται δε ησαν τοις υιοις Ἰσραηλ, κατα το ρημα Βαλααμ, του αποστησαι και
υπεριδειν το ρημα Κυριου ενεκεν Βεελφεγωρ.» Και εσται υμιν το κλιτος, το προς
Λιβα. Ἀπο του ποταμου Αιγυπτου εως του ποταμου Ευφρατου επηγγειλατο τωι
Ἀβρααμ. ∆ια τι ουν ουκ εδωκεν αυτοις; Οι γαρ Ἀριθμοι ελαττοτεραν διδομενην
σημαινουσιν. Οιμαι δε οτι δεδωκεν αν, ει κατα τον λαβοντα τας επαγγελιας, πιστοι
ησαν. Και τουτο εικοτως. Πολλακις γαρ κακα απειλησας ουκ επηγαγε, μετενοησαν
γαρ, ως επι των Νινευιτων. Πλην εκ του δημου του πατρος αυτων εσονται γυναικες.
Προσταττει ουν ο Θεος πλην της Ἰουδα και της Λευι μη εξειναι απο φυλης εις φυλην
συναπτεσθαι, ινα μη ξενον του Σωτηρος δειχθηι ανωθεν ερχομενον, το, «Βασιλευς
και ιερευς κατα την ταξιν Μελχισεδεκ.»

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


