Fragmenta ex commentariis in Ezechielem
ΑΠΟ ΤΩΝ ΩΡΙΓΕΝΟΥΣ ΕΙΣ ΤΟΝ ΙΕΖΕΚΙΗΑ
̓Εκ του κʹ τομου των εις τον Ἰεζεκιηλ.
13.664 Ταδε λεγει Κυριος Κυριος· Ἰδου εγω ανακρινω αναμεσον προβατου και
προβατου, κριων και τραγων. Και ουχ ικανον υμιν, οτι την καλην νομην ενεμεσθε;
Και τα καταλοιπα της νομης κατεπατειτε τοις ποσιν υμων· και το καθεστηκος υδωρ
επινετε, και το λοιπον τοις ποσιν υμων εταρασσετε, και τα προβατα μου τα πατηματα
των ποδων υμων ενεμοντο, και το τεταραγμενον υδωρ υπο των ποδων υμων
επινον. (Μετα το παραστησαι περι των προβατων και κριων, και περι προβατων
αιγων, οτι συνηθες τηι Γραφηι το προβατον και επι του γενους των αιγων εσθ' οτε
τασσειν, επιφερει.) Τι ουν εστιν ο και εν τουτοις αινισσεται, φερε κατα δυναμιν
εξετασωμεν. Πασα μεν, οιμαι, καλη νομη και παν το καθεστηκος υδωρ τα ολα λογια
εστι των ιερων γραμματων. Ειτ' επει τινες τα μεν των γεγραμμενων εγκρινουσιν ως
ωφελιμα, τινα δε αποδοκιμαζουσιν ως ου σωτηρια, ουτοι αν ειεν οι μετα το νενεμησθαι την καλην ων εξελεξαντο νομην, και πεπωκεναι το καθεστηκος ου
εκριναν ειναι βελτιονος υδατος, το λοιπον της νομης καταπατουντες, και το λοιπον
υδωρ τοις ποσιν εαυτων ταρασσοντες. Τοιουτοι δε εισιν οιτε την μεν Καινην
εγκρινοντες, την δε Παλαιαν αποδοκιμαζοντες ∆ιαθηκην, και οι των παλαιων
Γραμματων τα μεν απο θειοτερας λεγοντες ειναι δυναμεως και της ανωτατω, τα δε
απο υποδεεστερας. Προβατα δε ιδια αναγορευει ο ποιμην τους μη υπερηφανουντας
τα πατηματα των ποδων εκεινων, και μη εξουθενουντας τα πατηματα των ποδων
των ψεκτων προβατων, τραγων και εριφων· ου γαρ εθελησαν ειναι προβατα κριων
αξια των δεξιων. Ἡμεις ουν ευχομενοι ειναι προβατα του ποιμενος, μηδεποτε
φευγωμεν νεμεσθηναι και τα αυτοθεν οσον επι τωι ρητωι απεμφαινοντα των
Γραφων, και δια την απεμφασιν της λεξεως πατουμενα υπο των μη δυναμενων,
μηδε θελοντων χρησθαι πασηι τηι νομηι. Ἀλλα καν ηι τι υδωρ υπο των ποδων εκεινων
τεταραγμενον, αναμιξαντων τωι καθαρωι λογωι της Γραφης δυσφημους επαπορησεις,
μη αποτρεπωμεθα δι' ην πεποιηκασι τωι λογωι ταραχην πινειν και το υπο των ποδων
αυτων τεταραγμενον. Και τηρει γε επιμελως οτι προς τους ταραξαντας το υδωρ και
πατησαντας την νομην λεγεται ως περι κρειττονων· Και τα προβατα μου τα
πατηματα των ποδων υμων ενεμοντο, και το τεταραγμενον υδωρ υπο των 13.665
ποδων υμων επινον. Ἀλλα και μηδεπωποτε νομην προφητικην ημεις πατησωμεν,
μηδε υδωρ νομικον ταραξωμεν· αμαρτανοντων δε τινων και περι την ευαγγελικην
νομην, και το αποστολικον υδωρ, ωστε των ευαγγελικων τινα μεν πατειν, τινα δε ως
καλην νεμεσθαι νομην, και των αποστολικων η παντα αποκρινειν η τινα μεν
εγκρινειν, τινα δε αποκρινειν, ημεις και τα ολα Ευαγγελια νεμηθωμεν, και μηδεν
αυτων πατησωμεν, και παντα τα αποστολικα πινοντες, το οσον εφ' ημιν καθεστηκος
υδωρ, αυτα τηρησωμεν και μηδεν των εν αυτοις απιστιαι ταρασσουσηι τους ουκ
ειδοτας συνιεναι των λεγομενων ταραξωμεν.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


