Fragmenta in epistulam ad Philippenses
452 phil 1,19 Σωτηριαν δε φησι το οσον ουδεπω μαρτυριον. phil 1,24 Και κατ' αλλο
δε νοησεις το αναγκαιοτερον· οτι το προσαγειν Χριστωι δια της πιστεως πλειονας
πλειον αυτον ωικειου τωι Χριστωι. phil 2,2 Ἢ και περι του δογματος λεγει. phil 3,8
∆υνηι και κατ' αλλο σκυβαλα νοησαι τον νομον· το γαρ σκυβαλον κτηνωδης εστι
τροφη, και ο νομος τοινυν μετα την πιστιν αλογωτεροις ανθρωποις εστιν
παραφυλακη. δια τι δε ολως ηγησαι αυτον ζημιαν και σκυβαλα, ω Παυλε; οτι επι
πολυν χρονον, φησιν, εζημιωσε με Χριστου τωι γραμματι παρακαθημενον, ουχ οτι
νυν εζημιουτο εξ αυτου ᾔδει γαρ αυτωι πνευματικως χρησασθαιαλλα περι της ζημιας
453 εκεινης φησι της προ της πιστεως αυτου· και γαρ και μετα το παρελθειν την
ζημιαν ζημιωσασαν ημας, ετι αυτης μεμνημενοι ζημιαν αυτην καλουμεν. ορα γαρ
πως ασφαλως ειπεν· ηγουμαι αυτον ζημιαν δια το υπερβαλλον της γνωσεως
Χριστου, ωσει ειπεν· φυσει μεν ουκ εστι ζημια, αλλ' επειδη δηθεν φυλαττων αυτον
ουκ επεγινωσκον τον Χριστον, εις ζημιαν μοι εγενετο. Ει γαρ, φησιν, αντιπαραθειη
τις την του νομου σωματικην παραφυλακην προς την του Χριστου γνωσιν, ζημιαν
ευρησει τον νομον· τοσαυτη διαφορα της Χριστου, φησι, γνωσεως. phil 3,14
Ἀνεγνωμεν δε εν τισιν αντιγραφοις· εις το βραβειον της ανεγκλησιας του θεου εν
Χριστωι Ἰησου. και ειη αν εκει της λεξεως ο νους τοιουτος· το βραβειον εστι βραβειον
ανεγκλησιας, ωστε μηδαμως εγκληματι τωι απο θεου εμπιπτειν τον καταλαβοντα το
διωκομενον και τυχοντα του σκοπου και επιλαβομενον του βραβειου. phil 3,19
Καλως το τελος ειπεν απωλειαν· εαν γαρ, φησιν, αχρι τελους μεινωσι τοιουτοι· εικος
γαρ ην και μεταβληθηναι αυτους. phil 3, 21 Ὅρα δε ποσην οιδεν ομογνωμοσυνην της
αγιας τριαδος, οτι ανω τον υιον υποθεμενος την εναλλαγην του σωματος ημων
ποιεισθαι, νυν τον πατερα τουτο ποιειν λεγει. αρα δε, εαν ουτω νοησωμεν, μη
τολμηρον εστιν οτι ο υιος τουτο ποιησει κατα την δυναμιν αυτου, εκεινην εν ηι
υπεταξε τωι ιδιωι σωματι τα παντα; αλλ' ει ουτω νοησομεν, δεος εστι μη δοξωμεν
διαιρειν μετα την ενωσιν, την μιαν σεσαρκωμενην του θεου λογου φυσιν.

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


