Fragmenta in Jeremiam
1.1 {Ὥσπερ δε παντα τα του θεου δωρηματα εις υπερβολην μειζονα εστι της θνητης
υποστασεως, ουτω και ο ακριβης λογος της περι παντων τουτων σοφιας, παρα τωι
θεωι τωι και οικονομησαντι ταυτα γραφηναι τυγχανων, θελοντος του πατρος του
λογου γενοιτο αν εν τηι ακρως μετα πασης φιλοτιμιας και συναισθησεως της
ανθρωπινης ασθενειας της περι την καταληψιν της σοφιας κεκαθαρμενηι ψυχηι. ει δε
τις προπετεστερον εαυτον επιδυη, μη συνιδων το απορρητον της σοφιας του θεου
και του «εν αρχηι» «προς τον θεον» λογου, και αυτου θεου οντος, και οτι κατα τον
λογον και θεον, και κατα την παρ' αυτωι σοφιαν, ταυτα και ζητητεον και ευρετεον,
αναγκη τον τοιουτον εις μυθολογιας και φλυαριας εκπιπτοντα και αναπλασμους τωι
περι ασεβειας εαυτον υποβαλλειν κινδυνωι. διοπερ μνημονευτεον και της παρα τωι
Σολομωντι εν τωι Ἐκκλησιαστηι περι των τοιουτων εντολης, λεγοντι· «μη σπευσηις
του εξενεγκειν λογον προ προσωπου του θεου· οτι ο θεος εν τωι ουρανωι ανω, και συ
επι της γης κατω· δια τουτο εστωσαν οι λογοι σου ολιγοι».} Πρεπει δε τα αγια
γραμματα πιστευειν μηδεμιαν κεραιαν εχειν κενην σοφιας θεου· ο γαρ εντειλαμενος
εμοι τωι ανθρωπωι και λεγων· «ουκ οφθησηι ενωπιον μου κενος», πολλωι πλεον αυτος
ουδεν κενον ερει. «εκ» γαρ «του πληρωματος αυτου» λαβοντες οι προφηται λεγουσι·
διο παντα πνει αυτων απο πληρωματος· και ουδεν εστιν εν προφητειαι η νομωι η
ευαγγελιωι η αποστολωι, ο ουκ εστιν απο πληρωματος. δια τουτο επει εστιν απο
πληρωματος, πνει του πληρωματος τοις εχουσιν οφθαλμους βλεποντας τα του
πληρωματος, και ωτα ακουοντα των απο πληρωματος, και αισθητηριον της ευωδιας
των απο πληρωματος πνεοντων. Ἐαν δε ποτε αναγινωσκων την γραφην προσκοψηις
νοηματι οντι καλωι λιθωι προσκομματος και πετραι σκανδαλου, αιτιω σαυτον. μη
απελπισηις γαρ τον λιθον τουτον του προσκομματος και την πετραν του σκανδαλου
εχειν νοηματα ωστ' αν γενεσθαι κατα το ειρημενον· «και ο πιστευων ου
καταισχυνθησεται». πιστευσον πρωτον, και ευρησεις υπο το νομιζομενον σκανδαλον
πολλην ωφελειαν αγιαν.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


