Fragmenta in epistulam i ad Corinthios
432
1 Kor 2,8
Ει μεν το των αρχοντων του αιωνος τουτου δεξηι ως προς τον Ἡρυδην και τον
Πιλατον, απλουστερως νοησεις το επομενον· ει γαρ, φησιν, εγνωσαν, ουκ αν τον
κυριον εσταυρωσαν. ουδε γαρ τοσουτον εμεμηνεσαν φθονου μη υποκειμενου. ει δε
ως προς τους αρχιερεας και γραμματεας εκλαβοις, οι ᾔδεσαν αυτον οντα τον
Χριστον, και δηλον εξ ων ελεγον οι γεωργοι του αμπελωνος· ουτος εστιν ο
κληρονομος, δευτε αποκτεινωμεν αυτον και ο αμπελων ημων εσται, αλλα τωι φθονωι
ετυφλωθησαν, ουτω νοησεις το κατω, οτι ει εγνωσαν, φησιν, οτι τοσαυτη εσται τοις
εθνεσι σωτηρια εκ του σταυρου, ουδ' αν ηλθον εις το σταυρωσαι, εκτηκεσθαι μαλλον
εκ του φθονου αιρουμενοι η ινα σωθηι τα εθνη και εκβαληι αυτους και
αντικαταστησηι εις τον τοπον αυτων. 1 kor 2,12 Πνευμα κοσμου καλει, ως οιμαι, την
ανθρωπινην σοφιαν και παιδευσιν· οπερ, φησιν, ουκ ελαβομενκατηργει γαρ τον
σταυρον, ως ανω φησιν· ουκ εν σοφιαι λογου, ινα μη κενωθηι ο σταυρος, αλλα το
πνευμα του θεου ελαβομεν, ινα ειδωμεν τα χαρισθεντα ημιν υπο θεου, τουτ' εστι τα
κατα την οικονομιαν του Χριστου. 1 kor 2,16 Ἢ νουν Χριστου τον πατερα καλει.
εχομεν, φησιν, εν εαυτοις τον του Χριστου πατερα, κατα το ενοικησω εν αυτοις και
εμπεριπατησω· νουν γαρ τον πατερα λεγειν εθος τοις αγιοις, 433 ως Γρηγοριος· και
νωι και λογωι και πνευματι τηι μιαι συμφυΐαι και θεοτητι, και παλιν· πρωτον μεν εννοει
τας αγγελικας δυναμεις και ουρανιους, και το εννοημα εργον ην λογωι
συμπληρουμενον και πνευματι τελειουμενον. 1 kor 3,1415 Ἆρα μη και ουτω
δυναμεθα νοησαι; οι μεν οικοδομησαντες την ευκαταπρηστον υλην τελεον
εκβεβληνται· εζημιωνται γαρ αυτων παντα τα σπουδασματα. αυτος δε σωθησεται.
αυτος τις; ο εποικοδομησας τον χρυσον και τον αργυρον και τους τιμιους λιθους.
ειπων γαρ περι αυτου οτι μισθον ληψεται, νυν λεγει ποιον μισθον· την σωτηριαν,
τουτ' εστι σωθησεται δε γε επωδυνως και αυτος, και ως εικος τον δια πυρος
παριοντα και εκκαθαιρομενον τον ενοντα αυτωι βραχυν ρυπον. θεου γαρ μονου το
τελεως αναμαρτητον, οι δε ανθρωποι, καν οτι μαλιστα εισι δικαιοι, ου τελεον εισι
καθαροι. ειρηται γαρ οτι πολλα πταιομεν απαντες και ουδεις καθαρος απο αμαρτιας,
ουδ' αν μια ημερα ο βιος αυτου, και γαρ ειρηται τωι Μαλαχιαι, οτι ως πυρ εν
χωνευτηριωι και ως ποα πλυνοντων πλυνει και καθαρισει ο θεος τινας. 1 kor 3,16 Ει
δε ναος θεου εσμεν, επειδη το πνευμα οικει εν ημιν, αρα θεος το πνευμα. 1 kor 4,7
Ουτως τις ανεγινωσκεν· ει δε και ελαβες, τι καυχασαι λοιπον το μη ως λαβων, κατ'
ερωτησιν ελεγεν, ινα ουτω νοηθειη· τι καυχασαι αρα ως μη λαβων αλλ' οικοθεν
εχων, καιτοι ειληφας; 1 kor 6,8 Ὡσει ειπεν· καλον μεν το μητε αδικειν μητε
αδικεισθαι, εν αιρεσει δε βελτιον το αδικεισθαι. 1 kor 6,9 ∆ιο και πρωτον τεθεικε το
ουτε πορνοι. 434 1 kor 6,12 Ἢ και ετι νηπιοις ουσιν εδει συγκαταβαινειν και προς
την νηπιοτητα αυτων λαλειν. 1 kor 6,14 Το του λογου απιθανον δια της δυναμεως
του θεου πιστοποιειται, οπερ εις την του Χριστου αναστασιν ου τεθεικενεγεγονει
γαραλλ' επι της ημων, ινα μη απιστωμεν και ινα τους αντιλεγοντας επιστομισηι. 1
kor 6,16 Ἢ οτι δια μεσου του αγιου πνευματος συναπτεται τωι Χριστωι. 1 kor 6,15-18
Ἢ οτι τα λοιπα αμαρτηματα και εκ ψυχικου παθους γινεται, οιον οργης επι
ανδροφονου, κενοδοξιας επι των πλουτειν εθελοντων· η δε γε πορνεια εξ αυτου του
σωματος τας πηγας εχει της επιθυμιας. εξαραι δε εβουληθη το πραγμα, επειδη περι
αυτου προκειται αυτωι η παραινεσις· ου γαρ παντως παντων χειρον η πορνεια. Ειπεν
εις τουτο πλειους ερμηνειας ο εν αγιοις Σευηριανος τευχει νζʹ λογωι ʹ κεφαλαιωι ιθʹ,
ταυτην τε αυτην ειπων τηι του εν αγιοις Ἰωαννου και αλλην· οτι, φησιν, ο πορνευων
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

εις την ιδιαν συστασιν και εις αυτην την του σωματος του ανθρωπινου κατασκευην
πλημμελει, ενυβριζων εις το του σωματος ημων εργαστηριον, και αλλην· οτι σωμα
Χριστου και μελη Χριστου εστιν ο ανθρωπος· ο ουν εις το ιδιον σωμα πλημμελων εις
Χριστον πλημμελει, την κεφαλην ημων, ου και ναος εστι το σωμα. Μετα παντων και
ταυτα δεξαι, ει βουλει· εξαραι βουλομενος το της πορνειας αμαρτημα, τοιουτον τινα
λεγει σκοπον, οτι μυριων αξιος τιμωριων ο πορνος· ο γαρ του μολυσμου του ιδιου
σωματος μη φειδομενος, πως αλλου φεισαιτο; ο γαρ εαυτωι κακος, τινι αγαθος; Και
αλλως· γεγραπται περι του ανδρος και της γυναικος· εσονται οι δυο εις σαρκα μιαν. ο
ουν μη νομωι επιτετραμμενος και θειωι γαμωι αλλα πορνευων, δεον εχειν τιμιον
γαμον και κοιτην αμιαντον, εκ της πορνειας και της ενθεν ακαθαρσιας 435 ενυβριζει
τον τε γαμον και την γυναικα· ο δε γε τουτο ποιων εις ιδιον σωμα αμαρτανει, εις την
γυναικα αμαρτανων ητις εν σωμα εστι μετα του ανδρος, και σωμα εστι του ανδρος
καθο πλευρα αυτου εστι και εξ αυτου εληφθη. την τελευταιαν νομιζω καλλιστην
ειναι, ανελλειπη γαρ την του ρητου διανοιαν σωζει. ευρισκεται γαρ ουτως· παν
αμαρτημα ο εαν πραξηι ανθρωπος εκτος εστι της προς την γυναικα επι μιξει
παροινιας και ακαθαρσιας, ο δε πορνευων εις την γυναικα αμαρτανει, ακαθαρσιας
αυτην αναπιμπλας και αισχροτητος. Και του αγιου Ἀθανασιου εστι προς τουτοις
απασιν ερμηνεια εν τωι Περι σεμνου γαμου. Προς τουτοις ολοις ηρμηνευσε τις και
ουτως· προς αβροδιαιτους και φιλοσαρκους γραφων ο Παυλος τηι αυτων φιλοσαρκιαι
συνεργωι εχρησατο προς την της πορνειας παραιτησιν, τουτο λεγων, οτι τα λοιπα
αμαρτηματα ψυχην αδικει και εις αυτην μονην την βλαβην παραπεμπει· ο δε γε
πορνευων συν τηι ψυχηι και το σωμα αδικει, φθειρων αυτο και εκδυναμων και τον
ψυχικον και ζωτικον καθαιρων τονον, ωσει ειπεν· φεισασθε καν του σωματος υμων,
ο περιεπετε και θαλπετε και ου προνοιαν πλειστην ποιεισθε. ερωτηματικως· τι γαρ; ο
φθονος ου τηκει το σωμα; τι ουν μονην την πορνειαν τουτο ποιειν φησιν; Λιαν
ασφαλως ειπεν ο αποστολος. φησι γαρ· παν αμαρτημα ο εαν ποιησηι ανθρωπος εκτος
του σωματος εστιν, ο δε φθονος ου γινεται παρ' ημων, αλλ' ενεργειται εις ημας.
πασχομεν ουν, αλλ' ου ποιουμεν τον φθονον· και παθος εστιν, αλλ' ουκ ενεργεια.
περι ενεργειας δε νυν ο λογος τωι αποστολωιφησι γαρ· παν αμαρτωμα ο ποιησηι
ανθρωποςου μην περι παθους. 1 kor 6,18β Τουτ' εστιν ακαθαρτον αυτο ποιει. 1 kor
7,56 Ου γαρ ωσπερ το ου μοιχευσεις, ου φονευσεις ηδη και το μη αποστερειν
αλληλους επιταγη τις εστιν, και επαινετος ο τουτο ποιων ως νομον πληρων. κατα
συγγνωμην, φησι, τουτο ειπον, συγκαταβας τηι ασθενειαι υμων· εκ δε του ειπειν
συγγνωμην εδειξεν οτι και κατεγνωσμενον πραττει πραγμα ο μονον εν τηι νηστειαι
και τηι προσευχηι απεχομενος. 436 1 kor 7,18 Εικος γαρ απο τινος θεραπειας δυνασθαι
εις το αρχαιον επανελθειν την περιτομην. εν ακροβυστιαι, φησιν, εκληθης· μενε ο ει.
ουτε γαρ τουτο προς σωτηριαν συμβαλλεται, ουτε εκεινο λυμαινεται· ενος γαρ χρεια,
πληρουν τας εντολας. 1 kor 7,21-22 Ἐν τοις κατα Χριστον, φησι, πραγμασιν ισοι εστε
συ και ο δεσποτης ο σος· εκεινος γαρ δουλος Χριστου εστιν, συ δε ταχα, φησι, και
πλεον εχεις· απελευθερος γαρ ει Χριστου, αυτος γαρ σε πασης νοητης δουλειας
ηλευθερωσεν. ομως εκ της περιουσιας των λεξεων θελει δειξαι το ισον δουλου και
δεσποτου, επει παντες απελευθεροι τε εσμεν Χριστου καθο ηλευθερωσεν ημας της
τυραννιδος του σατανα, και δουλοι Χριστου καθο εκειθεν ελευθερωσας υπο την
οικειαν ηγαγε βασιλειαν. 1 kor 7,25-28 Ἐπειδη εις μειζονα φιλοσοφιαν ερχεται,
φοβειται αυτο καθαρως επιταξαι, την αποτυχιαν των μετιοντων δεδοικως· δια τουτο
ουχ ως επιταγην αλλ' ως συμβουλην διδωσιν. Τα περι παρθενων εμμελεστερον
ηρμηνευσεν ως εν μονοβιβλωι τα περι τουτου διαλαβων, και εκει προσχες· εγω δε τα
χαριτι θεου επελθοντα μοι εγραψα. Ἠλεημενος, φησιν, εις το ειναι πιστος οιον
κηρυξ και γνωμοδοτης. Ὅρα παλιν πως την εξ αναγκης επιταγην κολαζει· νομιζω
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

γαρ, φησιν. τι δε νομιζω; καλον το ανευ γαμου ειναι δια τας εν αυτωι δυσκολιας και
τα του γαμου κακα. Ἐπιδιορθουται αυτο το ασθενες των ακροατων, δεδοικως ως ου
χωρουντων την παρθενιαν. παρθενον ενταυθα φησιν ου. την αφιερωμενην θεωι,
αλλα την ετι αγαμον κορην, ως η γε αφιερωθεισα θεωι, ει γημει, μοιχον επεισφερει
τωι Χριστωι ωι νενυμφευται. Οι γαμουντες, φησι, θλιψιν εξουσι δια τας εν τωι γαμωι
λυπας. εγω δε, φησι, φειδομαι υμων ως τεκνων και βουλομαι 437 ελευθερους ειναι
και αλυπους· τεως γαρ εν δεσμοις εισιν. δεδεσαι γαρ, φησι, γυναικι; ειτα και εαυτων
ουκ εξουσιαζουσιν, ως ανω φησιν. 1 kor 7,29-31 Ἐπειδη ειπεν οτι θλιψιν τηι σαρκι
εξουσιν, ινα μη τις ειπηι· αλλα και ηδονην, εκ του συνεσταλμενου καιρου πειραται τα
της ηδονης υποτεμειν. δια τουτο, φησι, λεγω οτι θλιψιν εξουσιν, επειδη μητε ηδονην
δυνανται εχειν εν τωι τον καιρον ουτω συνεσταλθαι και προς λυσιν επειγεσθαι· ηδη
γαρ ηγγικεν η βασιλεια του θεου, και λοιπον αποδημειν προς αυτον κελευομεθα. Ἢ
οτι και περι την μιξιν εγκρατεις ειναι βουλεται. ∆ια την του καιρου βραχυτητα
παντα τα εν σπουδηι νυν υπαρχοντα τισιν ως ουκ οντα, φησιν, οφειλομεν ηγεισθαι,
και το εχειν γυναικα και το χαιρειν και το λυπεισθαι· οταν γαρ εγγυς ο θανατος, τι
δει τοις ενταυθα εμφιλοχωρειν και νομιζειν ειναι γαμον και αγορασιας, η το ολως
χρασθαι τωι κοσμωι; Το πανυ τηι του κοσμου απολαυσει οιον τρυφηι και πλουτωι και
δυναστειαι κεχρησθαι παραχρησιν καλει, τουτ' εστι το μη κεχρησθαι αυτωι καθως
πρεπει σημαινων. ου γαρ δια τουτο παρηχθημεν εις τον κοσμον, ινα ταυτα
πραττωμεν· επ' εργοις γαρ αγαθοις εκτισμεθα. ο ουν τα εν οις επλασθη αφεις και
ετερως τωι κοσμωι χρωμενος παραχραται αυτωι. 1 kor 7,32-35 Ὅρα πως τηι της
μεριμνης διαφοραι επι παρθενιαν παρακαλει· το γαρ τα του κυριου μεριμναν ουκ εστι
μεριμνα αλλα σωτηρια, οθεν ανω λεγει· θελω δε υμας αμεριμνους ειναι. Μεμερισται,
τουτ' εστιν ου την αυτην εχουσι φροντιδα, αλλα μεμερισμεναι εισι ταις σπουδαις. η
μεν γαρ παρθενος, φησι, τα του κυριου μεριμναι, ινα ηι σωματι και πνευματι αγια·
σωματι μεν δια την αγνειαν, πνευματι δε δια την προς θεον οικειοτητα και την
ενοικησιν του παρακλητου πνευματος. η δε τα του κοσμου μεριμναι· ανδρι γαρ
αρεσαι βουλεται. τι εστι τα του κοσμου; ισως και ευοπτος ειναι βουλεται και
οικουρος, και μηδε τωι δεομενωι απλουσα χειρα φιλανθρωπον. 438 Τους δε περι
παρθενιας λογους, φησιν, εκινησα, τουτο υμιν συμφερον ειδως, ουχ ινα αναγκασω
υμας και θελοντας και μη, παρθενευειν· την γαρ αναγκην βροχον καλει. Ου γαρ
λεγω, φησι, ταυτα, ινα βροχον και αναγκην υμιν επιβαλω, αλλα προς το ευσχημον
και απερισπαστως ευπροσεδρον τωι κυριωι αγαγειν υμας βουλομενος. 1 kor 7,36-38
Ουτω πως; ο θελει, φησι, ποιειτω, ειτε εγγαμισατω, ειτε τηρειτω παρθενον·
ουδετερον γαρ αμαρτια. ευδοκιμει δε μαλλον ο φυλαττων παρθενον ως προιων
φησιν. Ὁραις πως εκ προοιμιων θαυμαζει τον τηρουντα αυτην παρθενον, ος εστηκε,
φησιν, εδραιος εν τηι καρδιαι· δηλον οτι εκεινος, ο δια την δοκουσαν ασχημοσυνην
καθυφεις και εγγαμισας, ουχ εστηκεν εδραιος εν τωι εργωι του θεου. Ουκ εχει, φησιν,
αναγκην, μη εγγαμισαι αυτην· ηι γαρ αν, ουτε ουτω θαυμασιος ην μη εγγαμιζων, τηι
γαρ αναγκηι και ουκ αυτωι το εργον ελογιζετο· νυνι δε φιλοτιμια εστιν αυτου το παν,
και θεοφιλης προαιρεσις. Ἑδραιον τινα υποτιθεται ανθρωπον, ον ουκ ισχυσε
σαλευσαι η δοκουσα παρα τοις ανθρωποις ασχημοσυνη επι των φυλαττοντων
παρθενους τας θυγατερας. Και εκεινο μεν, φησι, καλον· ου γαρ αμαρτια το
εγγαμιζειν, παν δε ο ουχ αμαρτια καλον· ο δε γε μη εγγαμιζων και κατορθωμα τι
πραττει ο κρειττον εστιν. ορα δε πως εκ της συγκρισεως το μη εγγαμιζειν
συμβουλευει. 1 kor 7,3940 Νομωι λεγει τωι περι των μοιχων· τουτωι γαρ κατεχεται εις
το μη συμπλακηναι ετερωι. ειπων δε δεδεται, εργωι δεικνυσιν οτι ο μη εγγαμιζων
κρεισσον ποιει· δεσμου γαρ αυτην ελευθεροι. Ἠλευθερωται γαρ και εκ του πρωτου
δεσμου και νομου και λελυται. ειπων δε οτι ελυθη, προετρεψατο μη παλιν γημαι και
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

δεθηναι. 439 Ἵνα μη αναγκην το πραγμα ειναι νομισηις, φησι· κατα την εμην
γνωμην· οσον εγω γινωσκω, φησιν. Πολλης ταπεινοφροσυνης το δοκω, τουτ' εστιν
ηγουμαι, υπονοω. 1 kor 8,2 Ἢ οτι εγνωσμενος παρα θεου αξιουται αποκαλυψεως, ως
και αυτος φησιν· και ηκουσεν αρρητα ρηματα, α ουκ εξον λαλησαι. 1 kor 9,13 Ἱερα
μεν εργαζομενους τους Λευΐτας φησιν, οι τα επιδεκατα ελαμβανον· θυσιαστηριωι δε
προσεδρευοντας τους ιερεας φησιν, οι εκ των θυματων ειχον αφαιρεματα. Καλως το
συμμεριζονται· τα μεν γαρ και ολοκαυτωματα εγινετο και ην μονου του
θυσιαστηριου, και εκ των θυομενων δε το μεν αιμα προσεχειτο τωι θυσιαστηριωι και
το στεαρ εθυμιατο, των δε κρεων αφαιρεμα τι ελαμβανεν ο ιερευς, οιον τον δεξιον
βραχιονα και το στηθυνιον και το ενυστρον. 1 kor 9,15-18 Καυχημα γαρ, φησιν, ο
αυτος εξ οικειας φιλοτιμιας επιδεικνυται, την δεσποτικην επιταγην ως δουλος
πιστος ου λογιζομενος εις οικειον κατορθωμα· ηκουσεν γαρ του δεσποτου λεγοντος·
οταν παντα ποιησητε, λεγετε αχρειοι δουλοι εσμεν, οτι ο ωφειλομεν ποιησαι
πεποιηκαμεν. ποιον ουν καυχημα το κατα χρεος γινομενον; Ἢ ουτως· ει μεν εκων
τουτο πρασσω, το αδαπανον τιθεναι το ευαγγελιον, μισθον εχω· ει δε ακων, ουδε
ουτως σφαλλομαι. τι δηποτε; οικονομιαν πεπιστευμαι. τοις δε την τοιαυτην
οικονομιαν εμπεπιστευμενοις εξεστι λαμβανειν· ο γαρ κυριος προσεταξεν τοις το
ευαγγελιον κηρυσσουσιν εξ αυτου εσθιειν. του δε εκων και του ακων αυτη διαφορα·
εκων μεν ενθα και ο λογισμος συνευδοκει, αβαρως φερων και χαιρων επι τωι
γινομενωι, ακων δε ενθα μετα βιας και αναγκης του λογισμου τουτο πραττει. 440 1
kor 9,24 Ουκ οιδατε; ουκ αρα κατειληφοτες ησαν. 1 kor 10,2 Εις τον Μωυσην δε,
φησιν, επειδη αυτον ιδοντες εισβαλλοντα κατα της διαιρεσεως της θαλασσης
εμιμησαντο· ωσπερ ουν πρωτοστατης αυτοις τουτου γεγονε Μωυσης. 1 kor 10,5 Ἢ
δια τον Ἰησουν και τον Χαλεβ και τους νεους αυτων υιους. 1 kor 10,16 Ἢ ο
ευλογουντες κατασκευαζομεν· οιδας ο λεγω. 1 kor 10,24 Μη γαρ τουτο, φησι, μονον
ζητει, ει καθαραι συ εσθιεις συνειδησει, αλλ' ει και τον αδελφον σου ωφελει το
γινομενον. 1 kor 11,3 Πλην ει μη και Χριστου ουτω κεφαλη ο θεος, καθαπερ ημων ο
Χριστος καθο εστι και νοειται ανθρωπος. 1 kor 11,17 Ἡ αιτια τοινυν του νυν
κεφαλαιου αυτη· ην παρ' αυτοις δειπνα κυριακα. εγενετο δε ουτως· κατα φανερας
ημερας μετα την των αγιων μυστηριων μεταληψιν εγινετο δειπνα κοινα, των
πλουτουντων παρασκευαζοντων και τους πενητας συγκαλουμενων. τουτο δε ην
προφασις αγαπης και ταπεινοφροσυνης. επει ουν το τουτων αιτιον των αγαθων
παρεφθειρετο, εδεηθη του γραψαι. 1 kor 11,23 Ἢ οτι εδιδαχθη ταυτα απο του κυριου,
ινα ηι το παρελαβον αντι του εδιδαχθην. 441 1 kor 11,28 Περι του κυριακου μεν
δειπνου ην ο λογος αυτωι, αλλ' επειδη εις τον περι μυστηριων ενεπεσε κατα τινα
λογου ακολουθιαν, τα προκειμενα διορθουται· τουτο γαρ εθος τωι Παυλωι παντα τα
παρεμπιπτοντα διορθουν. 1 kor 12,9 Ἢ και την των δογματων. 1 kor 13,12β Ἢ τουτο
νοει μοι περι του υιου αυτον λεγειν. 1 kor 13,13 Εισι μεν και γλωσσαι και προφητειαι
και γνωσεις νυν, ει και αμυδραι εισιν· αλλα το ειρημενον νυνι δε μενει νοησεις, το
οιον μονιμωτεραι εισι των λοιπων αι τρεις αυται αρεται, ηγουν τα χαρισματα, η
πιστις και η ελπις και η αγαπη· και τουτων δε αυτων παλιν η αγαπη μειζων, επειδη
και εις τον μελλοντα χρονον παρεκτεινεται. δια τουτο δε τα τρια ταυτα των λοιπων
μονιμωτερα οιον της προφητειας και των γλωσσων και της γνωσεως, επειδη της
πιστεως χεθεισης αργειν ημελλον λοιπον αι κατα πλατος προφητειαι και γλωσσαι,
και η παρα Korινθιοις δε γνωσις τελος ημελλεν εξειν, αμυδροτερα υπαρχουσα της
νυν ενουσης χαριτι Χριστου εν τωι κοσμωι γνωσεως. 1 kor 14,21 Ἢ και το ουδ' ουτως
εισακουσονται μου ως προς το κοινον ειρηται και το μη παντας εισακουσαι, επει ενι
μηδε ενα εισακουσαι. 1 kor 14,32 Ἄντικρυς η επι των μαντεων· εκεινοι γαρ μετα την
παρ' αυτοις ενθουσιασιν, και ακοντες οια δαιμονωντες λαλουσιν α ου βουλονται. ει
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4

τοινυν το χαρισμα τοις προφηταις υποτετακται, πως ουκ ατοπον υμας μη
υποτασσεσθαι τωι κοινηι συμφεροντι, ινα οταν ηι καιρος σιωπης, σιωπατε. 442 1 kor
15,5 Λεγομεν η γραφικον εστι σφαλμα, η οτι τωι προγνωστικωι οφθαλμωι ο κυριος
ειδως οτι συγκαταριθμηθησεται τοις ενδεκα, ωφθη και αυτωι, ινα μηδε εν τουτωι
ελαττον εχηι των λοιπων αποστολων. τοιουτον τι παραδηλοι και ο Ἰωαννης·
μηδαμου μεν λεγων οτι ωφθη τοις ενδεκα, αλλα και περι του Θωμα διαλεγομενος
ειπεν· Θωμας δε εις εκ των δωδεκα· μαλλον γαρ αν ειποιμεν, οτι τον Ματθιαν
συνεταξε κατα προγνωσιν τοις λοιποις αποστολοις, η τον Ἰουδαν μετα την
προδοσιαν και την αγχονην. 1 kor 15,24 ∆ια το αιτιον ουτως ειπεν. 1 kor 15,25
Ὅμοιον φησιν ο ∆αυιδ· και εν τηι σκιαι των πτερυγων σου ελπιω, εως ου παρελθηι η
ανομια. τοτε γαρ παρερχεται, οταν αι αρχαι και αι εξουσιαι καταργηθωσι και
ανενεργητοι μεινωσιν. 1 kor 15,27 Και δικαιος ο φοβος· προς γαρ ανδρας απο
Ἑλληνων πιστευσαντας εγραφεν, οι δοξαζουσι τον ∆ια επανασταντα τωι οικειωι
πατρι εξεωσαι αυτον της βασιλειας. δεος ουν ην, μη τι τοιουτον και παρ' ημιν
υποπτευσωσιν. 1 kor 15,28 Οικειοποιειται γαρ τα του υιου ως πατηρ, και παν οπερ
δυναται ο υιος, τουτο εις τον πατερα αναγεται· αυτος γαρ αυτωι αιτιος του δυνασθαι,
ο γεννησας αυτον αχρονως. 1 kor 15,32 Ἢ ουτως· ει μη δια την εσομενην ελπιδα και
αντιδοσιν εθηριομαχησα, αλλα δια δοξαν ανθρωπινην, τι ωφελημαι; θηριομαχησαι
δε καλει το προς τους Ἰουδαιους σχειν, το προς ∆ημητριον τον αργυροκοπον· τι γαρ
ουτοι θηριων διεφερον; 443 1 kor 15,44 Ὁ δε Χριστος πνευματικον εσχε σωμα, ολην
δεξαμενον του αγιου πνευματος την παρουσιαν. και δηλοι μεινασα επ' αυτον η
περιστερα. καθο γαρ εστι και νοειται ανθρωπος ο κυριος, εσχε την του παρακλητου
ενεργειαν, καιτοι ιδιου αυτου οντος του πνευματος, ου καθο εστι και νοειται θεος.
σημειωσαι δε και ζωοποιον το πνευμα υπαρχον. καιτοι της ακολουθιας απαιτουσης
ειπειν εις πνευμα ζων, αυτος ειπε ζωοποιον. Ἀναλογως ουν και ψυχικον κληθεν
σωμα το ψυχηι και ου πνευματι αγιωι διοικουμενον. 1 kor 15,52 Ἆρα μη ενι και ουτω
νοησαι; μικρα δε προαφηγητεον του νοηματος· φησιν ο ευαγγελιστης Ἰωαννης εν τηι
Ἀποκαλυψει το τελος τοις ανθρωποις μη υφ' εν πασιν επαγεσθαι, αλλα κατα μερος
αυτοις επαγεσθαι ελεωι θεου, ινα των πρωτων απολλυμενων οι υπολιμπανομενοι τωι
φοβωι των προαναλωθεντων εις μετανοιαν ελθωσιν· λεγει δε το δογμα τουτο εν τηι
λυσει της εβδομης σφραγιδος του βιβλιου. ων ουτως εχοντων νοησεις το εν ατομωι
και εν ριπηι οφθαλμου κατα κοινου ειρησθαι, και προς τα δυο αρμοζειν, ινα ηι ουτως·
παντες μεν ου κοιμηθησομεθα, οιον αποθανουμεθα, εν ατομωι, εν ριπηι οφθαλμου δια
το κατα μερος επαγεσθαι το τελος, κατα τον λογον της Ἀποκαλυψεως, παντες μεντοι
αλλαγησομεθα εν ατομωι, εν ριπηι οφθαλμου, εν τηι εσχατηι σαλπιγγι· αι μεν γαρ
πρωται σαλπιγγες, επτα ουσαι κατα την Ἀποκαλυψιν, ουκ εγειρουσι τους νεκρους,
αλλα συντελουσι τους ανθρωπους, η δε τελευταια ποιει την τε εγερσιν και την
εναλλαγην των ηδη ανασταντων εν ατομωι και εν ριπηι οφθαλμου συν τηι κτισει· και
γαρ και η κτισις απαλλαγησεται της φθορας εις την ελευθεριαν της δοξης των
τεκνων του θεου, καθως εν τηι προς Ῥωμαιους ειρηται.

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

5


