Commentarii in Baruch (in catenis)
93.761 ΚΕΦΑΛΑΙΟΝ Αʹ.
"Υιου Χελκιου." Ἴσως ως αξιολογων των προγονων του Βαρουχ μεμνηται. "Ἐν τωι
καιρωι." Ουκ ειπεν εν τωι ενιαυτωι, αλλ' εν τωι καιρωι, ινα ειπηι, κατ' εκεινους τους
χρονους· ου γαρ εν τωι πεμπτωι, ουτε εν τωι ενατωι ετει της βασιλειας Σεδεκιου ηλω η
πολις, αλλ' εν τωι ενδεκατωι. "Ἐν ωσιν Ἰεχονιου." Τουτον προτερον μετοικησας ην
εις Βαβυλωνα ο Ναβουχοδονοσορ. Ὁ αυτος δε ουτος Ἰεχονιας υιος Ἰωακειμ, και
αυτος Ἐλιακειμ εκαλειτο, διωνυμος ων. "Και εν ωσι παντος." Ἀντι του, των
συνελθοντων εις την ακροασιν. "Και ανοισατε επι το θυσιαστηριον." Ει και
κατασκαφεις ην ο ναος, αλλ' εν τωι τοπωι εθυον· ου γαρ ην εξον αλλαχου, ει μη εν
Ἱερουσαλημ τας θυσιας επιτελειν. "Και προσευξεσθε περι της ζωης Ναβυχοδονοσορ."
Θεος ην προσταξας αυτοις ευχεσθαι περι της ειρηνης των Βαβυλωνιων, ινα και
αυτοι ειρηνευωσιν. "Ἵνα ωσιν αι ημεραι αυτων." Ἵνα ωσιν πολυχρονιοι, η, ινα κατα
ευσεβειαν ζωσιν. "Ἐν ημεραις εορτης." Και γαρ ειχον καιρους τινας διαφορας
εορτων. "Και ερειτε Κυριωι Θεωι ημων." Κατα τον του 93.764 δικαιου λογον, και Θεος
ετιμωρησατο, και ημεις εν αισχυνηι εσμεν σημερον, εν αιχμαλωσιαι οντες δικαιως.
"Και εσχεδιαζομεν." Προυφασιζομεθα αιτιας αναπλαττοντες. ΚΕΦ. Βʹ. "Και εποιησας
σεαυτωι ονομα." Κατα τα διηνεκη σου θαυμασια· τωι γαρ προφητηι και πασι τοις αγιοις
ου διαλιμπανει θαυματουργων ο Θεος, αλλ' αει θαυμαστος παρ' αυτοις. Ει μη ποιησηι
σημεια, ου θαυμαζεται. "Ἀλλα η ψυχη." Οι μεγαλα φορτια βασταζοντες, ασθενουντες
κυπτουσι. Ψυχη ουν, φησιν, η δια τας αμαρτιας κακουμενη, και μεγεθος εχουσα
λυπης, κυπτουσα και ασθενουσα ομολογειται. "Και οι οφθαλμοι οι εκλειποντες."
Ειτε αισθητως δια τας συμφορας, ειτε και εκ της νοητης θεωριας αμαυρουμενοι.
"Του εξενεχθηναι το οστα βασιλεων ημων." Εις δειγμα της μελλουσης κρισεως, μετα
τελευτην τα οστα αυτων ετιμωρουντο. ΚΕΦ. Γʹ. "Ὅτι συ καθημενος τον αιωνα." Συ,
φησιν, αΐδιος ει και εξουσιαστης, ημεις δε θνητοι και επικηροι. "Κυριε παντοκρατωρ,
ακουσον δη της προσευχης των τεθνηκοτων." Τεθνηκοτων, φησι, των υπο την
αποφασιν γενομενων δια την αμαρτιαν. Ἔδειξεν ο λογος σαφως της ψυχης το
αθανατον. "Ἀλλα μνησθητι." Τηι συνηθει, φησιν, χρησαι θαυματουργιαι, και ως
εξηγαγες εξ Αιγυπτου, ουτως ελευθερωσον εκ Βαβυλωνος. Ὅτι σος λαος
χρηματιζομεν. "Ἰδου ημεις σημερον εν τηι αποικιαι ημων." Ἑαυτους, φησιν,
εκριναμεν, και εμεμψαμεθα, οτι αξιως επεβη ημιν δια τα εργα των πατερων ημων.
"Ἄκουε, Ἰσραηλ." Ἐντευθεν αρχεται προφητευειν ο Βαρουχ· τα γαρ προηγησαμενα
ρηματα παντα της επιστολης των αιχμαλωτων των εκ Βαβυλωνος επεσταλκοτων
εστιν, ως εξομολογησεως σχηματι προφερομενα. Ἐπαλαιωθης." Ἐντολη ζωης, η
φρονησις. "Προσελογισθης." Τοις αγνωσιαν Θεου εχουσιν. Των κρατουμενων ετι
υπο του θανατου. "Ἐγκατελιπες." Τον Κυριον ημων Ἰησουν Χριστον. Σαυτωι, φησι,
προξενος εγενου των παροντων κακων. ∆εον γαρ σε ποδηγωι χρησασθαι τωι νομωι, ον
η της σοφιας πηγη προσενηνοχεν, ματαιοις ηκολουθησας λογισμοις. "Τηι οδωι του
Θεου." Ὁ Κυριος φησιν· Ἐγω ειμι η οδος. Ὁ ουν κατα μιμησιν αυτου πορευομενος, τηι
οδωι αυτου πορευεται. "Μαθε που εστι φρονησις." Ἐπειδη τωι γραμματι κεκολλησαι,
μαθε οτι εν αγιωι Πνευματι εστιν η φρονησις. "Που εστιν ισχυς." Νυν γουν, επειδηπερ
ου προ 93.765 τερον, ζητησον και γνωσηι, τις τουτων χορηγος των αγαθων. "Που εστι
συνεσις." Ἡ κατα της αμαρτιας. "Που εστι μακροβιωσις και ζωη." Του διακριναι το
αγαθον εκ του φαυλου. "Που εστι φως." Ἐν τωι Κυριωι, δηλονοτι. Ὁ γαρ πιστευων εις
1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

εμε, φησιν, ου μη αποθανηι εις τον αιωνα. Ὁ γαρ Κυριος φησιν· Ἐγω ειμι το φως του
κοσμου, και ο Ἀποστολος φησιν· Αυτος εστιν η ειρηνη ημων. "Τις ευρε τον τοπον
αυτης;" Ὅτι ανεξερευνητα τα κριματα του Θεου, και ανεξιχνιαστοι αι οδοι αυτου.
"Και τις εισηλθεν εις θησαυρους αυτης;" Τις κατελαβε τα κριματα του Θεου; "Που
εισιν οι αρχοντες των εθνων;" Οι σοφοι του αιωνος τουτου, οι και εκυριευσαν των
θηριοτροπων ανθρωπων. "Ἐν τοις ορνεοις του ουρανου εμπαιζοντες."
Οιωνοσκοπουντες. Και επειδη η σοφια αυτων επιγειος εστιν, ψυχικη, δαιμονιωδης.
"Και το αργυριον." Πασα γαρ η σοφια αυτων εν πλεονεξιαι. "Ὅτι οι το αργυριον
τεκταινοντες." Οι το αργυριον δια ποικιλων προσωπων καρπουμενοι. "Και ουκ εστιν
εξευρεσις των εργων αυτων." ∆ιοτι σκοτους μετεχουσιν. "Και αλλοι ανεστησαν." Οις
ο νομος επιστευθη, και ουδε αυτοι εφυλαξαν, ουτοι εισιν οι ανασταντες αντι των επι
ειδωλολατρειαι σοφων. "Νεωτεροι ειδον φως." Οι ταις σαρκικαις πραξεσι μη
καθελκομενοι, ειδον φως, τουτεστι την γνωσιν του Θεου. "Και κατυκησαν επι της
γης." Ἐπι τοις μαθημασι της νομοθεσιας. "Ὁδον επιστημης ουκ εγνωσαν." Καθως ο
Κυριος φησιν, Ει επιστευετε Μωυσει, επιστευετε αν εμοι. "Ουδε συνηκαν." Την
ποικιλην διδασκαλιαν. "Ουδε αντελαβοντο αυτης." Καθως ο ευαγγελιστης Ἰωαννης
φησιν· Εις τα ιδια ηλθε, και οι ιδιοι αυτον ου παρελαβον. Οι υιοι δε, των νομοθετων
δηλονοτι. "Ἀπο της οδου αυτων ποῤρω εγενηθησαν." ∆ιωκοντες γαρ νομον
δικαιοσυνης, εις νομον ουκ εφθασαν. "Ουδε ηκουσθη." Ἴσοι τουτοις εθνικοις
εκριθησαν τοις μη ακουσασι του νομου, οι μονωι τωι γραμματι του νομου
ακολουθησαντες. Βλεποντες γαρ ου βλεπουσι, και ακουοντες ουκ ακουουσιν. "Ουτε
υιοι Ἄγαρ." Οι της παλαιας διαθηκης εγγονοι, περι ων συμφωνως φησιν ο
Ἀποστολος· 93.768 Ἀγνοουντες γαρ την του Θεου δικαιοσυνην, και την ιδιαν
ζητουντες στησαι, τηι δικαιοσυνηι του Θεου ουχ υπεταγησαν. "Οι εμποροι της
Μεῤραν." Ἐμπορους αυτους φησι δια το απειρειν γεωργιας. Ταχθεντες γαρ
αμπελουργοι, αντι σταφυλης ακανθας ετρυγησαν. Μεῤραν δε και Θαιμαν βαρβαρα
φυλα, εις α εμπορευονται, απερ εισιν οι θηριωδεις τροποι, οι τηι ματαιοτητι του βιου
τουτου συγκαθελκομενοι. "Και οι μυθολογοι." Οι αντι εντολης και κριματων Θεου,
βαπτισμους ποτηριων και ξεστων εμυθολογησαν. Ἔτι δε και την κρισιν, και το
ελεος. και την πιστιν απωθουμενοι, πηγανα και ηδυοσμα απεδεκατωσαν. "Και οι
εκζητηται." Οι εκζητουντες μεν, μη ειδοτες δε συνετως την ζητησιν ποιεισθαι. "Ὁδον
δε σοφιας ουκ εγνωσαν." Τον Κυριον δηλονοτι. "Ουδε εμνησθησαν τας τριβους
αυτης." Τους τροπους της διδασκαλιας. "Ὦ Ἰσραηλ, ως μεγας ο οικος του Θεου."
ἩἘκκλησια, και ο του μυστηριου λογος. Ἐπειδη νυν εκ μερους γινωσκομεν, και
ουπω της γνωσεως το τελειον. Τοπον δε καλει την ευσεβειαν· επιμηκη δε δια την αει
επι το κρειττον αυξησιν. "Ὁ τοπος της κτησεως." Ὅτι επουρανιου βασιλεως
μυστηρια περιεχει. "Ἐκει εγενηθησαν οι γιγαντες." Περι των δαιμονων φησιν, οτι
απ' αρχης μετα των αγγελων ταγεντες, εξ αβουλιας των ουρανιων αψιδων
εκβεβληνται. Ὀνομαστοι δε, επειδη προκατηγγελθη περι αυτων· ευμεγεθεις δε, ως
υπερογκοι. "Ἐπισταμενοι πολεμον." Της γαρ ειρηνης του Χριστου αναξιοι οντες,
πολεμον ησκησαν οιτε δαιμονες, και οι αιρετικοι. "Τις ανεβη εις τον ουρανον;"
Καθως γεγραπται· Ουχ οτι ημεις ηγαπησαμεν τον Θεον, αλλ' οτι αυτος ηγαπησεν
ημας και αγαπησας εκλινεν ουρανους και κατεβη. "Τις διεβη." Ὁ Κυριος ειπων,
Θαρσειτε, εγω νενικηκα τον κοσμον. Μονος γαρ αυτος διεβη την αμαρτιαν. Το δε,
Ευρεν αυτην, αντι του, Ὑπεδειξεν ημιν ευρειν αυτην. "Και οισει αυτην." Ὅτι
ατιμητος η σοφια. Προς δε διανοιαν, χρυσιον εκλεκτον η πιστις, δι' ης γινωσκομεν
τον Υιον. "Ουκ εστιν ο γινωσκων την οδον αυτης." Ει τις γαρ δοκει εγνωκεναι τι,
ουπω εγνω καθως δει γνωναι. "Την τριβον αυτης." Τας διδασκαλιας, τας
2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

προφητειας. "Ἀλλ' ο ειδως τα παντα." Μονος γαρ ο Πατηρ γινωσκει τον Υιον.
"Ἐξευρεν αυτην." Ἐφανερωσεν δε αυτον και ημιν δια του σοφου της
ενανθρωπησεως μυστηριου. "Ὁ κατασκευασας." Προς μεν το ρητον, οτι δια 93.769
του ενανθρωπησαντος λογου τα παντα κατεσκευασθη. Προς δε διανοιαν, γην την
γνωσιν της ευσεβειας. "Ἐνεπλησεν." Ἀγαθους δε και πονηρους εκαλεσεν εις τους
γαμους ο Κυριος. Κτηνη δε λεγει, τους προ τουτου κτηνεσιν ανοητοις συμβληθεντας.
"Οι δε αστερες." Τους αποστολους προς ους ειπεν, Ὑμεις εστε το φως του κοσμου.
"Ἐκαλεσεν αυτους." Ἐν τοις δεδομενοις αυτοις χαρισμασι διαλαμψαντες εχαρησαν.
Ουτος ο Θεος." Οι την αποστολικην κλησιν προθυμως υπακουσαντες, και επιθυμιαν
εχοντες αναλυσαι, και συν Χριστωι ειναι, και μηδεν προτιμωντες του ποιησαι το
προσταττομενον. –̔Ο δι' ημας γεγονως ανθρωπος, του Πατρος γεγονως Λογος, και επι
γης οφθεις, και τοις ανθρωποις συναναστραφεις. "Και εδωκεν αυτην." Ὅτι πασα
πνευματικη επιστημη αγουσα προς ουρανον αυτου [ισ. υπ' αυτου] κατεργαζεται.
"Μετα τουτο επι της γης ωφθη." Και γαρ κατα ταξιν το εν και το αυτο μυστηριον
ελαμψε, νομικως, προφητικως, ευαγγελικως. ΚΕΦ. ∆ʹ. "Αυτη η βιβλος." Ἡ δια των
Ευαγγελιων του μυστηριου ποικιλη γνωσις, η και διαιωνιζουσα. "∆ιοδευσον." Αυτος
γαρ καλει λεγων· ∆ευτε προς με παντες οι κοπιωντες και πεφορτισμενοι, καγω
αναπαυσω υμας. "Μακαριοι εσμεν." Παρορμαι τους εξ Ἰσραηλ προαρπασαι την χαριν.
Ἐπειδη και αυτοις ην αναγκαιον πρωτον αναγγειλαι τον λογον του Θεου. –̔Ο
πνευματικος Ἰσραηλ ταυτα φησιν· προς ους φησιν ο Σωτηρ· Ὑμων δε μακαριοι οι
οφθαλμοι, οτι βλεπουσι, και τα ωτα υμων, οτι ακουουσιν. "Θαρσειτε, λαος μου." Ὦ
παρ' εμου μνημονευομενε Ἰσραηλ. "Ἐπραθητε." Ει γαρ δια την αμαρτιαν εσχε το
καθ' ημων χειρογραφον ο διαβολος, αλλ' ο Χριστος ημας τωι ιδιωι αιματι
εξηγορασατο. "Ἐπελαθεσθε δε." Ὅτι λογωι θειωι τραφεντες ως λογικοι, εις αλογιαν
καταπεπτωκαμεν. "Ἀκουσατε, αι παροικοι Σιων." Τας παροικους καλει προς την
θεαν του πενθους, τωι παραδειγματι σωφρονεστερας αυτας απεργασομενη. –̔Ως προς
τας υπηκοους πολεις ο λογος. "Μηδεις επιχαιρετω μοι τηι χηραι." Καλει δε αυτην
χηραν, ως ερημον της θειας κηδεμονιας, την μονην ηρεμουσαν [ερημωθεισαν], την
νυν μονην δηλονοτι· η, ει μη τουτο, ως μονην εσχηκυιαν τον θειον νεων· η ως
μονην υπο Ἀσσυριων περιλειφθεισαν αναλωτον [ισ. ατεκ.] Ει γαρ και Παιδευων
επαιδευσε με ο Κυριος, αλλα τωι θανατωι ου παρεδωκε με. Χηρα δε κυριως εκληθη η
Συναγωγη τοτε, οτε εις τον εαυτης νυμφιον Χριστον εξυβρισασα εγκατελειφθη.
93.772 "Ἐλθετωσαν αι παροικοι Σιων." Αι της παροικιας του αιωνος τουτου ματαιαι
δοξαι. "Ἐπηγαγε γαρ επ' αυτους εθνος." Ὁ Θεος εμακρυνε τας ανομιας ημων αφ'
ημων, ημεις δε αυτας εαυτοις επεσπασαμεθα, και δι' αυτων τιμωρουμεθα. Λεγεται δε
αυτος επαγειν, δια το ανευ συγχωρησεως Θεου μηδεν γινεσθαι. "Ἔθνος αναιδες."
Πρωτον το Βαβυλωνιον, υστερον και το Ῥωμαιων. ∆υναται δε τουτο νοεισθαι και
περι των την ψευδωνυμον γνωσιν δια σοφιστικης απατης διδασκοντων. "Ἐγω δε τι
δυνατη βοηθησαι υμιν," Ὅτι ανευ οικτιρμων Θεου ψυχην σωθηναι αδυνατον.
"Ἐξελειται υμας." Προτρεπεται αυτους εις την δια της μαστιγος παιδειαν. "Ἐγω δε
κατελειφθην." Ἀπουσιαι Θεου. Και ει μεν οι αγιοι ταυτα λεγουσιν, οικειουμενοι τα
των αμαρτωλων λεγουσιν· Ει δε η των Ἰουδαιων Συναγωγη, οτε δια την εις Χριστον
υβριν ηκουσεν· Ἰδου αφιεται υμιν ο οικος ημων ερημος. Ει δε η πολις, δια την των
οικητορων ερημιαν. "Ἐξεδυσαμην την στολην της ειρηνης." Την λαμπροτητα, ην
ειχεν ειρηνευουσα προς τον Θεον. "Σακκον της δεησεως μου." Πενθουσα επι τοις
ημων αμαρτημασιν, και δεομενη Θεου. "Και ηλθε μοι." Την δια του Σωτηρος Χριστου
προβλεπει απολυτρωσιν, και ταυτην προλεγει. "Ἣ επελευσεται." Ἡ γαρ δια Χριστου
απολυτρωσις λαμπροτερον, η κατα την εξ αρχης πλασιν το γενος ημων απεδειξεν.
3
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

"Και οψει αυτου την απωλειαν." Ἥτις γεγονε τωι διαβολωι δια του τιμιου σταυρου.
"Και επι τραχηλους." Ἰδου γαρ φησι· ∆εδωκα υμιν εξουσιαν του πατειν επανω
οφεων και σκορπιων, και επι πασαν την δυναμιν του εχθρου. "Οι τρυφεροι μου." Οι
κατα την εξ αρχης δημιουργιαν τρυφεροι και ευβαφεις γενομενοι, τας ανωμαλους,
και τραχειας οδους επορευθησαν. "Θαρσει, Ἱερουσαλημ." Ὁ Θεος Λογος, ο δι' ημας
ενανθρωπησας, ο νυμφην εαυτου την Ἐκκλησιαν αξιωσας καλεσαι. "∆ειλαιοι οι σε
κακωσαντες." ∆αιμονες, αιρετικοι, οι κατα καιρον την Ἐκκλησιαν διωξαντες.
"∆ειλαιαι αι πολεις." Τα οχυρωματα των κακων, αι κατασκευαι των δαιμονων.
"Ουτως λυπηθησεται. Ἡ ειδωλολατρεια και των Ἰουδαιων η Συναγωγη. "Και
περιελω αυτης." Της την Ἐκκλησιαν διωξασης Συναγωγης, και της ποικιλης των
κακων εφοδου. "Πυρ γαρ επελευσεται." Ἀντι του, εως οτε επεστρεψεν· διο και τον
πλειονα χρονον ειπεν. 93.773 "Περιβλεψον." Προς τον της δικαιοσυνης ηλιον, τον
Κυριον ημων Ἰησουν Χριστον. ΚΕΦ. Εʹ. "Ἔκδυσαι, Ἱερουσαλημ." Τον παλαιον
ανθρωπον συν ταις επιθυμιαις αυτου. "Και ενδυσαι." Ὅσοι εις Χριστον
εβαπτισθησαν, Χριστον ενεδυσαντο. "Περιβαλου." Ταυτα της παλαιας και καινης
διαθηκης διδαγματα. Ἄλλως· την πρακτικην, και θεωρητικην αρετην. "Ἐπιθου την
μιτραν." Τον σταυρον του Χριστου, τον εν τωι μετωπωι των πιστων τυπουμενον. Ἢ
και αυτον τον Κυριον· κεφαλη γαρ της Ἐκκλησιας ο Χριστος. "Κληθησεται γαρ σου
ονομα." Της νεας Ἱερουσαλημ τα γνωρισματα. ∆ικαιοσυνης δε προσεθηκεν. Ἐπειδη
γαρ εστιν αμαρτωλων ειρηνη κατα τον ∆αβιδ, διο και ο Σωτηρ· Ειρηνην, λεγει, την
εμην διδωμι υμιν. –̔Ως μηκετι δυναμενης της εφοδου των εχθρων την ειρηνην την
της δικαιοσυνης διασπασαι, μηδε καταλυσαι της θεοσεβειας την δοξαν. Ἄλλως·
Ἐπειδη η ειρηνη ημων ο Χριστος, και αυτος εστιν η δικαιοσυνη ημων και η δοξα, και
αυτος εστιν ο της κατα θεοσεβειαν πολιτειας ημων υπογραμμος, εξ αυτου και ημεις
καλουμεθα. "Ἀναστηθι, Ἱερουσαλημ." Ἐπι υψηλης πολιτειας, επι του ευαγγελικου
κηρυγματος. "Ἐξηλθον γαρ." Το σχημα πενθηρες, ως δηλοι ∆αβιδ, φευγων τον
Ἀβεσαλωμ. Πενθους δε αξια επραττον οι δαιμονιοις δουλευοντες, και ταις ποικιλαις
αυτων αγομενοι επιθυμιαις. "Ὡς υιους βασιλειας." Αιρομενους μεν υπο αγιων
αγγελων, παραπεμπομενους δε δια της εις Χριστον πιστεως εις την των ουρανων
βασιλειαν. "Συνεταξε ... ταπεινουσθαι παν ορος υψηλον." Παν υψωμα επαιρομενον
κατα της γνωσεως του Θεου. "Και θινας αενναους." Τους εξ αρχης απ' αιωνος
πολεμουντας ημας δαιμονας. "Και φαραγγας πληρουσθαι." Τας κατατομας των
ψευδοχριστων εις ομονοιαν φερεσθαι. Ἄλλως· τας παλαι κοιλας και γεωδεις ψυχας,
δι' εργων αγαθων πληρουσθαι, των σκανδαλων περιαιρεθεντων.

4
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


