Fragmenta in epistulam ad Hebraeos
462 Hebr 1,4
Ἢ το γενομενος ουκ επι της σαρκος εκλαβοις, ινα μη διαιρειν νομισθηις, αλλ' επι
του Χριστου του εν μιαι φυσει προσκυνουμενου μετα της σαρκος αυτου· απαξ γαρ της
οικονομιας επιλαβομενος αδεως τα ταπεινα φθεγγεται. hebr 1,5 Παλιν και τουτο
δεξαι ως οικειουμενου του πατρος την κατα σαρκα γεννησιν του υιου· το γαρ εσομαι
σαφως επι του κατα σαρκα ειρηται. hebr 2,9 Ἰστεον οτι οι Νεστοριανοι παραπταιουσι
τηι γραφηι και ουτως αναγινωσκουσιν· οπως χωρις θεου υπερ παντος γευσηται
θανατου, τουτο κατασκευαζοντες οτι ουτως ενοικησιν εσχεν ο Χριστος, φασι, του
θεου λογου και ουχ ενωσιν, οτι σταυρουμενωι αυτωι ουκ ην η θεοτης· ειρηται γαρ,
φασι, χωρις θεου γευσηται θανατου. αλλ' ορα πως ορθοδοξος τις απεκριθη· πρωτον
μεν γαρ χαριτι θεου κειται. πλην ει και καθ' υμας χωρις θεου ειρηκεν, ουτως δεκτεον
αυτο, οτι χωρις του θεου υπερ παντων των αλλων απεθανεν ο Χριστος, και γαρ ου
μονον υπερ ανθρωπων αλλα και υπερ των ανω δυναμεων απεθανεν, ινα λυσηι το
μεσοτοιχον του φραγμου και ενωσηι τα κατω τοις ανω. τουτωι ομοιον το αλλαχου
ειρημενον· οταν δε ειπηι οτι παντα υποτετακται, δηλον οτι εκτος του υποταξαντος
αυτωι τα παντα. hebr 2,14 Ἡμεις οι εν τεκνοις ηριθμημενοι θεου κεκοινωνηκαμεν
αιματος και σαρκος, τουτ' εστιν εν αιματι εσμεν και εν σαρκι και εν φθαρτοις και 463
γηΐνοις σωμασιν. ταυτης ενεκα της αιτιας ο μονογενης του θεου λογος ζωη κατα
φυσιν υπαρχων μετεσχε των αυτων, και ου καθ' ετερον τροπον αλλα παραπλησιως
ημιν. Πως δε αρχει του θανατου; οτι της αμαρτιας αρχων εξ ης ο θανατος, και του
θανατου αρχει· ηγουν κρατος θανατου η αμαρτια. εχων ουν την αμαρτιαν και
ευρετης αυτης υπαρχων, το κρατος εχει του θανατου ειπομεν γαρ την αμαρτιαν ειναι
το κρατος του θανατου ινα ουτως ειη· δια του οικειου θανατου κατηργησε την
αμαρτιαν, υποχειριον εχων τον διαβολον, ητις εστιν ισχυς και κρατος του θανατου.
ει γαρ μη αυτη κατισχυσε του ανθρωπου, ουκ αν ο θανατος εισηλθεν εις τον κοσμον.
hebr 4,9 10 Σαββατισμος καταπαυσις· σαββατον γαρ καταπαυσις ερμηνευεται.
υπολελειπται ουν τριτη τις καταπαυσις, η της βασιλειας των ουρανων. σαββατισμον
δε αυτην εκαλεσεν απο της αρχετυπου της του σαββατου καταπαυσεως, εν ηι
κατεπαυσεν ο θεος απο των εργων αυτου. hebr 4,12 Την εν τοις Ευαγγελιοις
απειλουμενην διχοτομιαν οι πατερες εξεδωκαν την τελειαν του αγιου πνευματος
εγκαταλειψιν. ηγουμαι νυν τουτο ειρησθαι, οτι χωρισμον εργαζεται του αγιου
πνευματος, και αφαιρειται αυτο απο της ψυχης· ου γενομενου παντα λοιπον εψεται
τα χαλεπα. hebr 4,15 Ἢ χωρις αμαρτιας, οτι ουχ αμαρτιων ετιννυε δικην ταυτα,
φησι, πασχων. hebr 5,1 Ει δε ο εξ ανθρωπων λαμβανομενος μετριοπαθει τοις
αγνοουσι και πλανωμενοις, ποσωι μαλλον ο μετα του ανθρωπος ειναι και θεος ων
μετριοπαθησει και χειρα ορεξει τοις αγνοουσι και πλανωμενοις; ει δ' ου νοηθειη, και
το λαμβανομενος ετοιμοτερον εκληφθησεται αντι του αφοριζομενος, εις ων των
ανθρωπων και εξ αυτων ιερα λαμβανομενος, φησιν. 464 hebr 5,6 ∆ηλουντος του
λογου, οτι ει και μη αυτος ο Χριστος αναιμακτον προσηγαγε θυσιαν προσηγαγε γαρ
το εαυτου αιμα , αλλ' οι γε απ' αυτου ιερεις ων θεος και αρχιερευς αξιοι ειναι,
αναιμακτον προσοισουσιν· τουτο γαρ δηλοι το εις τον αιωνα. ου γαρ την προς απαξ
γενομενην υπο θεου θυσιαν και προσφοραν ειπεν αν εις τον αιωνα, αλλ' αφορων
τους νυν ιερουργους δι' ων μεσον Χριστος ιερουργει και ιερουργειται, ο και
παραδους αυτοις εν τωι μυστικωι δειπνωι τον τροπον της τοιαυτης ιερουργιας. hebr
5,7 Ου δια τουτο ειπεν ημερας σαρκος τας οταν ην ο κυριος επι γης αισθητως, ως νυν
αποθεμενου αυτου την σαρκα. απαγε· εχει γαρ αυτην ει και αφθαρτον. αλλ' ημερας
φησι σαρκος τας εν τηι σαρκικηι ζωηι αυτου ημερας. hebr 5,9 Ἰδου και θεοπρεπες. hebr
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

6,2 Μαλλον ουτοι Ἰουδαικωτερον φρονουντες δια το διαφορους και πολλους εν τωι
νομωι ειναι βαπτισμους, ηβουλοντο και το της νεας βαπτισμα το την παλιγγενεσιαν
δωρουμενον πολλακις βαπτιζεσθαι δια το αφεσεως αμαρτιων πολλακις εθελειν
αξιουσθαι. hebr 7,25 Ἢ το εντυγχανει δεξαι καθως το εχομεν αυτον παρακλητον
προς τον πατερα. εξ αυτης, φησι, της ενανθρωπησεως παρακαλει και προτρεπεται
τον πατερα ελεειν ημας. hebr 8,10 Ὅτι γαρ τουτο εστιν, ενθεν δηλον. τις μετεπειθεν
ευχερως τινα εν τηι παλαιαι αποστηναι της ιδιας δεισιδαιμονιας; τουναντιον μεν ουν
απο της θεογνωσιας ο Ἰσραηλ εις την πλανην μετετιθετο απειθης ων. 465 hebr 9,1 4
Ἡ πρωτη ως προς τα Ἅγια των Ἁγιων, επει ουκ ην πρωτηαλλα μεση· πρωτη γαρ ην
ενθα το χαλκουν θυσιαστηριον το των θυσιων και ολοκαυτωματων, δευτερα δε αυτη
περι ης φησιν· εν ηι η λυχνια και η προθεσις των αρτων εν τηι τραπεζηι, τριτη εν ηι το
χρυσουν θυμιατηριον και η κιβωτος της θιαθηκης. Τρεις εσημειωσαμην εις το
Ὀκτατευχον σκηνας ουσας· μιαν μεν, περι ης φησιν το αγιον κοσμικον, ενθα ην το
χαλκουν θυσιαστηριον των ολοκαυτωματων, και παντι εξην τωι λαωι εισιεναι και
τας θυσιας επιτελειν· δευτεραν δε ενθα τοις ιερευσιν εξην αει τας λατρειας
επιτελειν, ενθα ην η λυχνια και η τραπεζα και η προθεσις των αρτων· τριτη ενθα ην
το θυμιατηριον και η κιβωτος εν ηι απαξ του ενιαυτου εισηιει μονος ο αρχιερευς. hebr
9,5 7 Ἦν γαρ επανω της κιβωτου ωσανει τραπεζα τις τετραγωνος χρυση οπερ
ιλαστηριον εκαλειτο, τυπουσα τον Χριστον τον λεγομενον ημιν ιλασμον και
απολυτρωσιν. ορα την εν τηι Ἐξοδωι παραγραφην εν τοις περι τουτων τοποις. Ἐν τηι
Ἐξοδωι εν τοις περι τουτων τοποις φησιν οτι δις της ημερας εισηιει ο αρχιερευς εν
τοις Ἁγιοις των Ἁγιων θυμιασων. γεγραπται γαρ ουτως· και θυμιασει επ' αυτου τουτ'
εστιν επι του χρυσου θυμιατηριου ου ην εν τοις Ἁγιοις των Ἁγιων Ἀαρων
θυμιαμασυνθεσεως λεπτης το πρωι πρωΐ· οταν επισκευαζηι τους λυχνους, θυμιασει
επ' αυτου, και οταν απτηι Ἀαρων τους λυχνους το οψε, θυμιασει θυμιαμα
ενδελεχισμου. πως ουν ωδε φησιν ο αγιος Παυλος· απαξ του ενιαυτου μονος ο
αρχιερευς; και φαμεν οτι μετα αιματος μεν απαξ εισηιει του ενιαυτου, ως εν αυτωι τωι
τοπωι της Ἐξοδου φησιν, θυμιασων δε δις της ημερας. και γαρ ωδε φησιν· ου χωρις
αιματος, τουτ' εστι μετα αιματος, ινα ηι ουτως· απαξ του ενιαυτου μονος ο αρχιερευς
μετα αιματος, ου μετα θυμιαματος. 466 hebr 9,12 Ἢ επειδη κεφαλη της
ανθρωποτητος ηξιωσεν ειναι, τα ημιν κατορθωθεντα αυτωι κατωρθωσθαι λεγει ο
αποστολος. hebr 9,27 Ἢ οτι, επειδη και ανθρωπος ην μετα του ειναι θεος, και αυτος,
φησι, το κοινον των ανθρωπων υπεμεινεν· ωσπερ γαρ οι ανθρωποι απαξ
αποθνηισκουσιν, ουτως και ο Χριστος. hebr 9,28 Ἢ το εις το πολλων ανενεγκειν
αμαρτιας εν τωι σταυρωι φησιν, ινα και σβεσηι αυτας, διδους την υπερ αυτων δικην.
Νυν αμαρτιαν αυτον ποιησας ο πατηρ επεμψεν· και γαρ ην σφοδρα αμαρτωλος ο
Χριστος, ως τας του παντος κοσμου αναλαβων και οικειωσαμενος αμαρτιας. αλλα
την αμαρτωλοις προσηκουσαν, δητα οφειλομενην δικην δους δια του σταυρου,
λοιπον μετα της πατρυας ηξει δοξης, ουκετι ως αμαρτωλος, ουκετι μετα των
ανομων καταλογιζομενος. οτι γαρ αμαρτωλος ο Χριστος, ακουε· τον γαρ μη γνοντα,
φησιν, αμαρτιαν αμαρτιαν εποιησεν, οιον αυτοχρημα αμαρτιαν. hebr 10,1 ∆υνηι και
ουτως νοησαι· ειρηται τωι εν αγιοις Γρηγοριωι εν τωι Ἀπολογητικωι και εν τωι Προς
τους πολιτευομενους, τα νυν θεια μυστηρια αντιτυπα ειναι μειζονων μυστηριων. και
παλιν εν τωι Περι αναστασεως· "Μεταληψωμεθα, φησι, του πασχα, νυν μεν τυπικως,
εις υστερον δε τελεωτερον· το γαρ νομικον πασχα, τολμω και λεγω, τυπου τυπος
ην". τουτων ουτως ειρημενων. οιδεν εν τουτοις ο αποστολος σκιαν και εικονα και
μελλοντα αγαθα α και πραγματα καλει, τουτ' εστιν αληθη· ως γαρ προς παραθεσιν
σκιας και εικονος τα πραγματα αληθη δηλοι και γαρ εστιν αληθεια , σκιαν μεν ουν
οιδε τα εν νομωι, εικονα δε τα ημετερα των Χριστιανων, μελλοντα δε αγαθα και
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

πραγματα αληθη τα εν τωι μελλοντι αιωνι. και γαρ οσον απαιδει εικων αληθειας,
τοσουτον εικονος σκια· η μεν γαρ εικων, ει και μη αυτην εχει την αληθειαν, πλην
μιμημα εναργες υπαρχει της 467 αληθειας και σχημα σωζουσα δια των χρωματων
και αναλογιαν μελων και το χρωμα του υποκειμενου· η δε σκια ινδαλμα αμυδρον
εστι της εικονος, ουδεν τουτων ων η εικων υποφαινουσα. και ηγουμαι τον εν αγιοις
Γρηγοριον εκ τουτων των αποστολικων ρητων προαχθηναι ειπειν τα προκειμενα.
ομοια δε τωι Γρηγοριωι και αλλοι πλειους ειπον πατερες. hebr 10,4 Ου γαρ μονον,
φησιν, επι ταις επιγινομεναις αμαρτιαις αι θυσιαι προσεφεροντο, αλλα μαλλον επι
πασαις, ως μη αφεθεισαις ταις ηδη γενομεναις θυσιαις. hebr 10,21 Οικον θεου τους
πιστους λεγει κατα το ενοικησω εν αυτοις και εμπεριπατησω. hebr 10,26 Σημαιωσαι
οτι ουκ ειπεν αμαρτησαντων, αλλα τωι παρατατικωι εχρησατο, δειξαι θελων το αχρι
τελευτης επιμενειν τηι αμαρτιαι· ενθεν γαρ μαλιστα δηλον οτι ουκ αναιρει την
μετανοιαν. hebr 11,4 Ἢ δια της πιστεως. λαλει δε τηι φημηι, τηι δοξηι, τηι μνημηι. hebr
11,27 Ἢ οτι ουκ εφοβηθη μη τοσουτος γενηται ο θυμος ως αναζητησαι αυτον
φευγοντα· οθεν ου μακραν αλλ' εκ νειτονων απεδρα. τουτο δε πιστεως ην. hebr
11,32 Ὁ χρονος ο τηι επιστοληι, φησιν, αρμοδιος, και οιον η συμμετρια. hebr 12,2 Ἢ
το αντι της προκειμενης αυτωι χαρας ουτω δεξαι ως και Γρηγοριος φησιν· ωι εξον,
φησι, μενειν επι της ιδιας δοξης τε 468 και θεοτητος, ου μονον εαυτον εκενωσεν
αχρι της του δουλου μορφης, αλλα και σταυρον υπεμεινεν αισχυνης καταφρονησας.
Ἱκανος ουν, φησι, και αμειψασθαι υμας υπερ των δι' αυτον θλιψεων· ου γαρ μονον
εσταυρωθη, αλλα και εν δεξιαι καθηται του θεου, της δεξιας και της καθεδρας το
ισοτιμον παριστωσης. hebr 12,9 Ουτε γαρ ισχυουσι δι' ολου παιδευειν ημας, ινα
τελειους εργασωνται, ο δε θεος αει παιδευων τελειους ποιει· η γαρ θανατος του
πατρος, η αυξησις του παιδος ιστησι την παιδειαν. hebr 12,17 Τινες ουτως
ερμηνευουσιν· καιτοι μετα δακρυων εκζητησας την ευλογιαν, τουτ' εστι και το
μετανοιας τοπον ουχ ευρεν δια μεσου. hebr 12,23 Πρωτοτοκων δε λεγει τους αγιους,
τους το εξαιρετον της παρα τους λοιπους πιστους υιοθεσιας ηξιωμενους, απο των
παρ' ημιν πρωτοτοκων οι εκ των πρωτοτοκιων εχουσι τινα πρεσβειαν. hebr 12,27 Το
ετι απαξ δηλοι το μετα το δευτερον προσθηναι αλλο απαξ. πρωτον μεν γαρ εσεισθη ο
κοσμος επι της εν Σιναι νομοθεσιας· γη γαρ εσεισθη, ο ∆αυιδ λεγει. παλιν επι της εν
σαρκι επιδημιας εσεισθη ο κοσμος· εσεισθη γαρ πασα Ἰερουσαλημ, και σεισθησεται τα
χειροποιητα Αιγυπτου. σεισμον δε λεγει το οιον εξακουστον του κηρυγματος, δι' ου
εσεισθησαν απο της παλαι εν τηι πλανηι στασεως και μετηνεχθησαν οι ανθρωποι.
ουτως ο Κυριλλος. το δε ετι απαξ, λεγει, εν τηι δευτεραι αυτου μετα δοξης παρουσιαι,
οταν μεταποιηι και εναλλασσηι την κτισιν· τοτε γαρ μαλιστα σεισθησεται η 469 κτισις
τον οντως σεισμον και παταγον η την μεταθεσιν την απο του κακου εις το αγαθον
των τοτε φθανομενων ανθρωπων. προσχες και τηι παραγραφηι του μακαριου
Κυριλλου εις τον Ἀγγαιον. hebr 12,29 Ἢ αυτους πτοησθαι θελει μη αχαριστειν μηδε
γογγυζειν επι ταις θλιψεσιν, μηπως, φησιν, οργιζομενου και τιμωρουμενου τυχητε
του θεου· η παραμυθησασθαι, ως ει ελεγεν· ημεις επι ταις θλιψεσιν ευχαριστησομεν,
εχομεν γαρ δεσποτην εξαναλωσαι τους υπεναντιους δυναμενον.

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3


