de Resurrectione
Περι του Λαζαρου και του πλουσιου απορεισθαι δυναται· των μεν απλουστερων
οιομενων ταυτα λελεχθαι, ως αμφοτερων μετα των σωματων λαμβανοντων τα αξια
των τωι βιωι πεπραγμενων· των δε ακριβεστερων, επει μετα την αναστασιν ουδεις εν
βιωι καταλειπεται, ουκ εν τηι αναστασει οιομενων ταυτα γεγονεναι· λεγει γαρ ο
πλουσιος, οτι «πεντε αδελφους εχω, και ινα μη ελθωσιν εις τον τοπον τουτον της
βασανου, πεμψον Λαζαρον απαγγελλοντα αυτοις τα ενταυθα·» και δια τουτων
ζητουντων την γλωσσαν, και τον δακτυλον, και τους κολπους Ἀβρααμ, και την
ανακλισιν. Και ταχα το της ψυχης αμα τηι απαλλαγηι σχημα ομοειδες ον τωι παχει και
γηΐνωι σωματι δυναται ουτως λαμβανεσθαι. Ει ποτε γουν ιστορηται τις των
κεκοιμημενων φαινομενος, ομοιος εωραται τωι οτε την σαρκα ειχε σχηματι. Ειτα·
Ἀλλα και ο Σαμουηλ φαινομενος, ως δηλον εστιν, ορατος ων, παριστησιν οτι σωμα
περιεκειτο· μαλιστα εαν αναγκασθωμεν υπο των αποδειξεων την ουσιαν της ψυχης
ασωματον ειναι και ταυτην αποφηνασθαι. Ἀλλα και ο κολαζομενος πλουσιος, και ο
εν κολποις Ἀβρααμ πενης αναπαυομενος, προ της παρουσιας του Σωτηρος και προ
της συντελειας του αιωνος, και δια τουτο προ της αναστασεως λεγομενοι ο μεν εν
ᾅδου κολαζεσθαι, ο δε εν κολποις Ἀβρααμ αναπαυεσθαι, διδασκουσιν οτι και νυν τηι
απαλλαγηι σωματι χρηται η ψυχη. Ἐκ των Μεθοδιου. Φρασας (Ὠριγενης)
αποφηνασθαι τον Κυριον, ως «οι της αναστασεως τευξομενοι εσονται τοτε ως αγγελοι,» ενθα πειραζουσιν αυτον οι Σαδδουκαιοι, επεφερεν· «Οι δε αγγελοι εκτος
οντες σαρκος εν μακαριοτητος ακροτητι, δια τουτο και δοξης εισι· και ημας δε αρα
εξισαζεσθαι μελλοντας αγγελοις αναγκη δη σαρκων ωσαυτως εκεινοις γυμνους
εσεσθαι δειν.»

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


