Fragmentum in illud: Gaudete in illa die [Sp.]
93.780 Ὥσπερ γαρ εν τωι σωματι ο υγιαινων και ευσωματων, και προ της τρυφης
αυτωι τουτωι τρυφαι, συγκεκληρωμενην εχων τηι υγειαι την ηδονην, και ουτε αερων
αυτον ανωμαλιαι, ουτε αυχμος ουτε κρυμος, ουτε ευτελεια τραπεζης, ουκ αλλο τι
των τοιουτων λυπησαι δυναιτ' αν, αρκουσης της υγιειας την εκ τουτων
διακρουσασθαι βλαβην, ουτω δη και επι της ψυχης συμβαινειν ειωθε· δια τουτο και
Παυλος μυρια πασχων δεινα, εχαιρεν ουτω λεγων· Χαιρω εν τοις παθημασι μου
υπερ υμων ου μονον εν τηι βασιλειαι των ουρανων, ηι επαθλον κειται της αρετης,
αλλα και εν αυτωι τωι πασχειν, επει και τουτο μεγιστον επαθλον, το υπερ αληθειας τι
παθειν· δια τουτο και ο χορος των αποστολων επανηιεσαν εκ του συνεδριου των
Ἰουδαιων, χαιροντες, ου δια την βασιλειαν μονον των ουρανων, αλλ' οτι
κατηξιωθησαν υπερ του ονοματος Ἰησου ατιμασθηναι· και αυτο γαρ τουτο και καθ'
εαυτο, μεγιστη τιμη και στεφανος και βραβειον και ηδονης υποθεσις αμαραντου· ου
μικρος αθλος, αλλα και σφοδρα μεγας ουτος ο της συκοφαντιας εστι· διο και
Σολομων το τραχυ του αγωνος παραστησαι βουλομενος, Ειδον, φησι, τας
συκοφαντιας τας γινομενας υπο τον ηλιον, και ιδου δακρυον των
συκοφαντουμενων, και ουκ ην αυτους ο παρακαλων· ει δε μεγας ο αγων, ωσπερ ουν
μεγας, ευδηλον οτι και ο κειμενος επι τουτωι στεφανος, μειζων· δια τουτο και ο
Χριστος κελευει χαιρειν και σκιρταιν τους τουτον αγωνιζομενους τον αγωνα, μετα
της προσηκουσης υπομονης.

1

 
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

 


