Selecta in Judices
ΩΡΙΓΕΝΟΥΣ ΕΚΛΟΓΑΙ ΕΙΣ ΤΟΥΣ ΚΡΙΤΑΣ.
12.949 Και ευξατο Ἰεφθαε ευχην τωι Κυριωι. Ει Πνευμα Κυριου επ' αυτον, πως ευχεται
α μη προσηκει; Ἐνην γαρ και κυνα απαντησαι επανιοντι τωι Ἰεφθαε. Ἆρ' ουν εσφαλη
το Πνευμα; ουδαμως· αλλα το μεν Πνευμα βοηθειν παραγεγονεν, ουχ υποβαλλειν
την ατοπον ευχην· αυτος δε σφαλλεται απερισκεπτως υποσχομενος. Και ειπαν αυτωι
Ειπον δη σταχυς. Οι δε ελεγον σταχυς· σημαινει σεβηλα, οπερ εστιν ασταχυς. Οι δε
ελεγον σεβηλω και ουκ εδυναντο τρανως ειπειν σεβηλα. Ει γαρ και Ἑβραιοι
ετυγχανον, αλλα κατα συμμετριαν βραχυτητι παρηλλασσον εν τηι της διαλεξεως
προφοραι. Το ουν συνθεμα ην σεβηλα, οπερ οι επερωτωμενοι λεγοντες σεβηλω,
ηλεγχοντο ουκ οντες των οικειων του Ἰεφθαε, αλλα των επανασταντων. Και γυνη
αυτου στειρα και ουκ ετεκεν. Ουκ απο της φυσεως, αλλ' απο της διακονιας επι του
παροντος στειραν καλει. Σιδηρος ουκ ανεβη επι την κεφαλην μου οτι Ναζιραιος του
Θεου εγω ειμι. ∆ι' ολης της περι τον Σαμψων ιστοριας αι τριχες φαινονται την πασαν
αυτωι περιποιειν ισχυν. Του αυτου. Ναζιραιον το πεφυλαγμενον κατα την Συρων
φωνην ονομαζει. Μη εξακολουθειν δε τηι ταξει των Ἰσραηλιτων τον Σαμψων ο Θεος
προστασσει, κατ' εκεινο καιρου την κεφαλην ξυρωμενων δια το ευσημους ειναι προς
παντας. Και εποιησεν Ἐφωδ και Θεραφειν. Ἐφωδ υφασμα ην ιερατικον, οπερ
περικειμενωι τωι ιερει εφοιτα του αγιου Πνευματος η χαρις. Το δε Θεραφειν τοιουτο
μεντοι, ου θεικον δε, αλλ' ειδωλικον, ως εν ταις βασιλειαις δεικνυται. Και εξηλθον
οι υιοι Βενιαμιν. Τινος ενεκεν ηττωνται δικαιως επελθοντες; Ἢ δηλον οτι δια
προλαβουσης αιτιας. Και ο ψαλμος φησιν· «Ὅταν λαβω καιρον, εγω ευθυτητας
κρινω.» Ειτα και μετα το ηττηθηναι, και μιαν και δευτεραν, μετηλθεν οργη επι τους
ηδικηκοτας, και νικωσι δικαιαν νικην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


